
Αρ. Φύλλου 788 

ΠΕ ΡΙΕΧΟΜΕ ΝΑ 

ΑΠΟΦΑΣΕΙΣ 


Συγκρότηση τριμελούς Επιτροπής για την επιλογή 
Επιθεωρητών - Ελεγκτών και Βοηθών Επιθεωρη¬ 
τών - Ελεγκτών για το Σώμα Επιθεωρητών - Ελε¬ 
γκτών Δημόσιας Διοίκησης (Σ.Ε.Ε.Δ.Δ.). 1 

Μεταφορά οργανικών θέσεων της Περιφέρειας Στε¬ 
ρεός Ελλάδας από κλάδο σε κλάδο. 2 

Επιχορήγηση του Ταμείου Αλληλοβοήθειας Υπαλλή¬ 
λων Μετοχικού Ταμείου Στρατού (ΤΑΥ/ΜΤΣ). 3 

Καθορισμός Κατηγοριών και αριθμός κατά κατηγορία 
αθλητών, όροι εγγραφών και μετεγγραφών, απο¬ 


δεσμεύσεων αμειβόμενων και επαγγελματιών 


αθλητών Καλαθοσφαίρισης, χρόνος διενέργειας 
τους, διαδικασία και αρμόδια για την έγκριση αυ¬ 
τών όργανα και κάθε άλλο συναφές θέμα. 4 

Κανονισμός σχέσεων των καλαθοσφαιριστών με τα 
τμήματα αμειβομένων καλαθοσφαιριστών σωμα¬ 
τείων ή με τις καλαθοσφαιρικές ανώνυμες εταιρεί- 

ες του άρθρου 87 του Ν. 2725/1999. 5 

Σύσταση Νομικού Προσώπου Δημοσίου Δικαίου με την 

επωνυμία « Δημοτικό Γ υμναστήριο Καλαβρύτων 6 

Τροποποίηση του Ο.Ε.Υ. Δήμου Λευκάδας. 7 

Τροποποίηση του Ο.Ε.Υ. Δήμου Λευκάδας. 8 


ΑΠΟΦΑΣΕΙ Σ 

Αριθ. ΔΙΔΚ/Φ.48/13128 (1) 

Συγκρότηση τριμελούς Επιτροπής για την επιλογή Επιθε¬ 
ωρητών - Ελεγκτών και Βοηθών Επιθεωρητών - Ελε- 
γκτώνγιατο Σώμα Επιθεωρητών- Ελεγκτών Δημόσιας 
Διοίκησης (Σ.Ε.Ε.Δ.Δ.). 

Η ΥΠΟΥΡΓΟΣ ΕΣΩΤΕΡΙΚΩΝ, ΔΗΜΟΣΙΑΣ 
ΔΙΟΙΚΗΣΗΣ ΚΑΙ ΑΠΟΚΕΝΤΡΩΣΗΣ 

Έχοντας υπόψη: 

1. Τις διατάξεις: 

α) του άρθρου 24 παρ.3 του ν. 2738/1999 (ΦΕΚ 
180/Α/9.9.1999) «Συλλογικές Διαπραγματεύσεις στη 
Δημόσια Διοίκηση, μονιμοποιήσεις συμβασιούχων αορί¬ 
στου χρόνου και άλλες διατάξεις», που αντικατέστησαντις 
διατάξεις του άρθρου 6 παρ.2-5 του ν. 2477/1997 (ΦΕΚ 
59/Α/18.4.1997) «Συνήγορος του Πολίτη και Σώμα Επι¬ 
θεωρητών - Ελεγκτών Δημόσιας Διοίκησης», και 


του άρθρου 1 παρ. 2 του ν. 2839/2000 (ΦΕΚ 196/Α/ 
12.9.2000) «Ρυθμίσεις θεμάτων του Υπουργείου Εσωτερι¬ 
κών, Δημόσιας Διοίκησης και Αποκέντρωσης και άλλες 
διατάξεις που αντικατέστησαν το εδάφιο α'της παρ. 3 του 
άρθρου 6 του ν. 2477/1997. 

β) του άρθρου 27του ν.2081/1992 (ΦΕΚ 155/Α/1992), με 
το οποίο προστέθηκε άρθρο 29Αστο Ν. 1558/1985, όπως 
τελικά αντικαταστάθηκε από το άρθρο 1 του Ν. 2469/ 
1997. 

2. Το γεγονός ότι από τις διατάξεις της παρούσας από¬ 
φασης προκαλεπαι δαπάνη για την αμοιβή των μελών της 
Επιτροπής σε βάρος του Κρατικού Προϋπολογισμού, το 
ύψος της οποίας θα καθοριστεί με μεταγενέστερη κοινή 
απόφαση των Υπουργών Εσωτερικών, Δημόσιας Διοίκη¬ 
σης και Αποκέντρωσης και Οικονομικών, αποφασίζουμε: 

1. Συγκροτούμετριμελή Επιτροπή επιλογής υπαλλήλων 
για την πλήρωση με απόφαση των θέσεων των Επιθεωρη¬ 
τών - Ελεγκτών και των Βοηθών Επιθεωρητών - Ελεγκτών 
του Σώματος Επιθεωρητών - Ελεγκτών Δημόσιας 
(Σ.Ε.Ε.Δ.Δ.), αποτελούμενη από: 

Τον Ειδικό Γραμματέατου Σώματος Επιθεωρητών - Ελε¬ 
γκτών Δημόσιας Διοίκησης, Πρόεδρο. 

Το Νομικό Σύμβουλο του Νομικού Συμβουλίου του 
Κράτους στο Υπουργείο Εσωτερικών, Δημόσιας Διοίκη¬ 
σης και Αποκέντρωσης Γενική Γραμματεία Δημόσιας 
Διοίκησης, μέλος. 

β Εναν υπάλληλο με βαθμό Διευθυντή της Γενικής 
Γραμματείας Δημόσιας Διοίκησης του Υπουργείου Εσω¬ 
τερικών. Δημόσιας Διοίκησης και Αποκέντρωσης, μέλος. 

2. Γραμματέας της Επιτροπής ορίζεται υπάλληλος κα¬ 
τηγορίας ΠΕ του Υπουργείου Εσωτερικών, Δημόσιας 
Διοίκησης και Αποκέντρωσης. 

3. Έργο της Επιτροπής είναι η αξιολόγηση, μετά από 
προηγούμενη συνέντευξη ενώπιών της, των τυπικών και 
ουσιαστικών προσόντων των υποψηφίων, η διαμόρφωση 
γνώμης για την προσωπικότητα και την ικανότητα άσκη¬ 
σης των καθηκόντων Επιθεωρητή - Ελεγκτή και Βοηθού 
Επιθεωρητή - Ελεγκτή και η επιλογή των καταλληλότε¬ 
ρων να αποσπαστούν στις θέσεις αυτές. 

4 Η υπ’ αριθ ΣΕΕΔΔ/Φ. 14/1531/14.10.1999 απόφασή 
μας, όπως τροποποιήθηκε και συμπληρώθηκε μεταγενέ¬ 
στερα, παύει να ισχύει. 

Η παρούσα απόφαση να δημοσιευθεί στην Εφημερίδα 
της Κυβερνήσεως. 

Αθήνα, 15 Ιουνίου 2001 

Η ΥΠΟΥΡΓΟΣ 

ΒΑΣΩ ΠΑΠΑΝΔΡΕΟΥ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Αριθ. 20753 (2) 

Μεταφορά οργανικών θέσεων της Περιφέρειας Στερεός 
Ελλάδας από κλάδο σε κλάδο. 

Η ΥΠΟΥΡΓΟΣ ΕΣΩΤΕΡΙΚΩΝ, ΔΗΜΟΣΙΑΣ 
ΔΙΟΙΚΗΣΗΣ ΚΑΙ ΑΠΟΚΕΝΤΡΩΣΗΣ 

Έχοντας υπόψη: 

1. Τις διατάξεις του πέμπτου εδαφίου της παραγράφου 
3 του άρθρου 2 και τις διατάξεις της παρ.4 του άρθρου 8 
του Ν. 2503/1997. 

2. Τη γνώμη του Γενικού Γραμματέα της Περιφέρειας 
Στερεός Ελλάδας, όπως διατυπώθηκε στο Α.ΓΊ. 2549 
/24.5.2001 έγγραφό του. 

3. Την ανάγκη αναδιάρθρωσης των οργανικών θέσεων 
της Περιφέρειας Στερεάς Ελλάδας. 

5. Το γεγονός ότι από τις διατάξειςτης παρούσας δενπρο- 
κύπτει δαπάνη σε βάρος του Κρατικού Προϋπολογισμού. 

6. Την 11187/12.5.2000 κοινή απόφαση του Πρωθυ¬ 
πουργού και της Υπουργού Εσωτερικών. Δημόσιας Διοί¬ 
κησης και Αποκέντρωσης για την ανάθεση αρμοδιοτήτων 
στους Υφυπουργούς Εσωτερικών. Δημόσιας Διοίκησης 
και Αποκέντρωσης (ΦΕΚ630/Β), αποφασίζουμε: 

Μεταφέρουμε τις παρακάτω οργανικές θέσεις μόνιμου 
προσωπικού της Περιφέρειας Στερεάς Ελλάδας από κλά¬ 
δο σε κλάδο ως εξής: 

Από τον κλάδο ΥΕ Δασοφυλάκων πέντε (5) οργανικές 
θέσεις στον κλάδο Π.Ε. Οικονομολόγων. 

Η παρούσα απόφαση να δημοσιευθεί στην Εφημερίδα 
της Κυβερνήσεως. 

Αθήνα, 12 Ιουνίου 2001 

Ο ΥΦΥΠΟΥΡΓΟΣ 

ΚΩΝ/ΝΟΣ ΚΑΪΣΕΡΛΗΣ 
-♦- 

Αριθ. Φ. 959.1/112/294529/Σ. 2919 (3 ) 

Επιχορήγηση του Ταμείου Αλληλοβοήθειας Υπαλλήλων 
Μετοχικού Ταμείου Στρατού (ΤΑΥ/ΜΤΣ). 

ΟΙ ΥΠΟΥΡΓΟΙ 

ΕΘΝΙΚΗΣ ΑΜΥΝΑΣ - ΟΙΚΟΝΟΜΙΚΩΝ 

1. Αφού λάβαμε υπόψη : 

α. Τις διατάξεις της παρ.ντου άρθρου 9του ΑΝ 1137/46 
(ΦΕΚΑ’ 113). 

β. Τις διατάξεις της παρ. 1 του άρθρου 7 του Ν. 2109/92 
(ΦΕΚΑ'205). 

γ. Τις διατάξεις του άρθρου 25 του Ν. 2292/95 (ΦΕΚ Α' 
35). 

δ. Το ΠΔ363/97 «Διατήρηση Εποπτείαςτου Υπουργείου 
Εθνικής Άμυνας επί ΝΠΔΔ» (ΦΕΚ Α' 241). 

ε. Τις διατάξεις του άρθρου 27 του Ν.2081/92 (ΦΕΚ Α' 
154), με το οποίο προστέθηκε άρθρο 29Α στο Ν. 1558/85 
(ΦΕΚΑ' 137), όπως αντικαταστάθηκε μετηνπαρ.2του άρ¬ 
θρου 1 του Ν. 2469/97 (ΦΕΚΑ'38). 

στ. Τοαριθμ. 956/15/7.2.2001 Πρακτικό του ΔΣ του ΝΙΜ- 
ΤΣ. 

ζ. Την αριθμ. 59487/2 Ιουν.2001 ΚΥΑτου Πρωθυπουρ¬ 
γού και του Υπουργού Εθνικής Άμυνας «Ανάθεση αρμο¬ 
διοτήτων Υπουργού Εθνικής Άμυνας στον Υφυπουργό 
Εθνικής Άμυνας» (ΦΕΚ Β' 933). 

η. Την αριθμ. 1039386/441/Α0006/21.4.2000 ΚΥΑ του 
Πρωθυπουργού και του Υπουργού Οικονομικών «Ανάθε¬ 
ση αρμοδιοτήτων Υπουργού Οικονομικών στους Υφυ¬ 
πουργούς Οικονομικών» (ΦΕΚ Β' 571). 

θ. Το γεγονός ότι από τις διατάξεις αυτής της απόφα¬ 
σης προκαλείται δαπάνη σε βάρος του προϋπολογισμού 


του ΝΙΜΤΣ ύψους 15 εκ. δρχ. και σχετική πίστωση έχει εγ¬ 
γράφει στον ΚΑΕ 2492 του Π/Υ του Ιδρύματος, οικονομι¬ 
κού έτους 2001, αποφασίζουμε: 

2. Εγκρίνουμε το αριθμ.956/15/7-2-2001 Πρακτικότου Δι¬ 
οικητικού Συμβουλίου του ΝΙΜΤΣ, με το οποίο αποφασί- 
στηκε η επιχορήγηση του Ταμείου Αλληλοβοήθειας Υπαλ¬ 
λήλων ΜΤΣ (ΤΑΥ/ΜΤΣ), για το έτος 2001, με το ποσό των δέ¬ 
κα πέντε εκατομμυρίων (15.000.000) δραχμών, και με την 
προϋπόθεση ισόποσης μείωσης της επιχορήγησης του 
ΝΙΜΤΣ από τον προϋπολογισμό του ΓΕΣ, οικονομικού 
έτους 2001. 

3. Η παρούσα απόφαση να δημοσιευθεί στην Εφημερί¬ 
δα της Κυβερνήσεως. 

Αθήνα, 21 Μάίου 2001 

ΟΙ ΥΦΥΠΟΥΡΓΟΙ 

ΕΘΝΙΚΗΣ ΑΜΥΝΑΣ ΟΙΚΟΝΟΜΙΚΩΝ 

ΔΗΜΗΤΡΙΟΣ ΑΠΟΣΤΟΛΑΚΗΣ ΓΕΩΡΓΙΟΣ ΔΡΥΣ 

-♦- 

Αριθ. 14484 (4) 

Καθορισμός Κατηγοριών και αριθμός κατά κατηγορία 
αθλητών, όροι εγγραφών και μετεγγραφών, αποδε¬ 
σμεύσεων αμειβόμενων και επαγγελματιών αθλητών 
Καλαθοσφαίρισης, χρόνος διενέργειάς τους, διαδικα¬ 
σία και αρμόδια για την έγκριση αυτών όργανα και κά¬ 
θε άλλο συναφές θέμα. 

Ο ΥΦΥΠΟΥΡΓΟΣ ΠΟΛΙΤΙΣΜΟΥ 

1. Τις διατάξεις: 

Α. του Α.Ν. 397/68 "περί επανασυστάσεως της Γενικής 
Γραμματείας Αθλητισμού και των αρμοδιοτήτων αυτής". 

β. του ν. 1558/85 "Κυβέρνηση και Κυβερνητικά όργανα" 
όπως τροποποιήθηκε και ισχύει 

2. Τις διατάξεις του άρθρου 88 του ν. 2725/99 (ΦΕΚ 
121/Α/17.6.99) 

3. Τη με αριθμ. ΥΠΠΟ/ΔΙΟΙΚ/Α1/20261/20.4.200Θ από¬ 
φαση του Πρωθυπουργού και του Υπουργού Πολιτισμού 
"Ανάθεση αρμοδιοτήτων στον Υφυπουργό Πολιτισμού". 

4. Την υπ’ αριθμ. 18582/12.7.2000 απόφαση του Υφυ¬ 
πουργού Πολιτισμού με την οποία έγινε αποδεκτή η υπ’ 
αριθμ. 409/2000 Ατομική Γνωμοδότηση του Νομικού Συμ¬ 
βούλου του Υπουργείου Πολιτισμού. 

5. Το υπ’ αριθμ. 3431/4.8.2000 έγγραφο της ΕΟΚ 

6. Το υπ’ αριθμ. 1384/5.12.2000 έγγραφο του ΕΣΑΚΕ 

7. Το υπ’ αριθμ. 625-626/24.11.2000 έγγραφο του ΠΣΑΚ 

8. Ότι δεν κατέστη δυνατή η νόμιμη και εμπρόθεσμη συ¬ 
γκρότηση του πενταμελούς οργάνου της παραγράφου 4 
του άρθρου 88 του ν. 2725/99. 

9. Ότι από τις ρυθμίσεις της παρούσας απόφασης δεν 
προκαλείται δαπάνη σε βάρος του Κρατικού Προϋπολο¬ 
γισμού, αποφασίζουμε: 

ΑΡΘΡΟ ΠΡΩΤΟ 

Εγκρίνουμε τον Ειδικό Κανονισμό Καλαθοσφαίρισης 
του άρθρου 88 του ν. 2725/99, του οποίου το κείμενο έχει 
ως ακολούθως: 

ΕΙΔΙΚΟΣ ΚΑΝΟΝΙΣΜΟΣ 
ΤΟΥ ΑΡΘΡΟΥ 88 ΤΟΥ Ν. 2725/99 
ΚΕΦΑΛΑΙΟ Α' 

ΚΑΤΗΓΟΡΙΕΣ ΑΘΛΗΤΩΝ ΚΑΛΑΘΟΣΦΑΙΡΙΣΗΣ 
ΑΝΩΝΥΜΩΝ ΑΘΛΗΤΙΚΩΝ ΕΤΑΙΡΕΙΩΝ ΚΑΙ ΤΑΚ 

Άρθρο 1 

1. Κάθε ΚΑΕ Α1 Εθνικής Κατηγορίας μπορεί να έχει στη 
δύναμή του, κατ’ ανώτατο όριο, δέκα έξι (16) καλαθο- 

σφαιριστές οι οποίοι προέρχονται από τις εξής κατηγο¬ 
ρίες. 

Α. Κατηγορία επαγγελματιών αθλητών ελληνικής, από 
τη γέννησή τους, υπηκοότητας οι οποίοι έχουν το δικαίω¬ 
μα να αγωνίζονται στις εθνικές ομάδες της χώρας. 

Β. Κατηγορία αλλοδαπών επαγγελματιών αθλητών, 
υπηκόων χωρών μελών της Ευρωπαϊκής Ένωσης (Ε.Ε.). 

Γ. Κατηγορία αλλοδαπών επαγγελματιών αθλητών, που 
προέρχονται από χώρες εκτός της Ευρωπαϊκής Ένωσης. 

Δ. Κατηγορία ερασιτεχνών, ελληνικής από τη γέννησή 
τους υπηκοότητας, κάτω των δεκαοκτώ ετών, οι οποίοι 
έχουν το δικαίωμα να αγωνίζονται στις Εθνικές Ομάδες 
της χώρας. 

2. Ο αριθμός των αθλητών των παραπάνω κατηγοριών 
που μπορεί να έχει κάθε ΚΑΕ Α1 Εθνικής κατηγορίας έχει 
ως εξής: 

Α. Αθλητές της Α'κατηγορίας (παρ. 1 Α του παρόντος) 
απεριορίστως και μέχρι του ανώτατου ορίου. 

Β. Αθλητές της Β' κατηγορίας (παρ. 1 Β του παρόντος) 
δηλαδή αλλοδαποί υπήκοοι χωρών μελών της ΕΈ. απε- 
ριορίστως και μέχριτου ανώτατου ορίου. 

Γ. Αθλητές της Γ κατηγορίας (παρ. 1 Γ του παρόντος) 
δηλαδή αλλοδαποί από χώρες εκτός της ΕΈ. μέχρι δύο 
( 2 ). 

Δ. Αθλητές της Δ' κατηγορίας (παρ. 1 Δ του παρόντος) 
δηλαδή ερασιτέχνες μέχρι τέσσερις (4). 

3. Κάθε ΚΑΕ και ΤΑΚ Α2 Εθνικής κατηγορίας μπορεί να 
έχει στη δύναμή του αθλητές μόνο των Α, Β και Δ κατηγο¬ 
ριών, εφαρμοζομένων κατά τα λοιπά, των παρ. 1 και 2 του 
παρόντος. 

ΚΕΦΑΛΑΙΟ Β' 

ΕΓΓΡΑΦΕΣ - ΜΕΤΑΓΡΑΦΕΣ ΚΑΛΑΘΟΣΦΑΙΡΙΣΤΩΝ 
Άρθρο 2 

Για την εγγραφή - μεταγραφή επαγγελματιών ή αμειβο- 
μένων καλαθοσφαιριστών, απαιτείται σύναψη συμβολαί¬ 
ου παροχής αθλητικών υπηρεσιών, σύμφωνα με τις δια¬ 
τάξεις του άρθρου 87 του ν. 2725/1999, καθώς και έκδο¬ 
ση απάτην Ε.Ο.Κ. δελτίου αθλητικού μέλους. 

Άρθρο 3 

Γ ια την εγγραφή από τρίτο σωματείο σε ΚΑΕ καλαθο¬ 
σφαιριστή ως επαγγελματία και την έκδοση δελτίου ανα¬ 
γνώρισης, για την μετεγγραφή επαγγελματία ή αμειβομέ- 
νου καλαθοσφαιριστή ως και για την εγγραφή σε ΚΑΕ αλ¬ 
λοδαπού καλαθοσφαιριστή προερχόμενου από χώρα 
μέλος της ΕΈ. ή μη, απαιτείται η εμπρόθεσμη υποβολή 
στην ΕΟΚ των παρακάτω δικαιολογητικών, σύμφωνα με 
τις προθεσμίες που ορίζονται κατά περίπτωση από το άρ¬ 
θρο 5 του παρόντος κανονισμού. 

1. Ειδικό έντυπο αιτήσεως νομότυπα συμπληρωμένο με 
δύο φωτογραφίες η μία των οποίων επικολλάται επί της 
αιτήσεως το οποίο υπογράφεται νομίμως και σφραγίζεται 
από την ΚΑΕ ή το ΤΑΚ συνοδευόμενο από το αντίστοιχο 
παράβολο το ύψος του οποίου καθορίζεται από την ΕΟΚ. 

2. Νόμιμα κεκυρωμένο αντίγραφο του δελτίου της 
αστυνομικής ταυτότητας του καλαθοσφαιριστή ή οιου- 
δήποτε ετέρου επισήμου εγγράφου για την διαπίστωση 
της ταυτοπροσωπίας. 

3. Επικυρωμένο αντίγραφο της σύμβασης παροχής 
αθλητικών υπηρεσιών το οποίο διαβιβάζεται από τον ΕΣΑ- 
ΚΕ στην ΕΟΚ σύμφωνα με αυτά που ορίζονται από τον Κα¬ 
νονισμό Επαγγελματιών Καλαθοσφαιριστών. 

4. Γ ια τους αλλοδαπούς καλαθοσφαιριστές απαιτείται 
και πιστοποιητικό της Ομοσπονδίας σε ομάδα της οποίας 
παρείχαν για τελευταία φορά τις υπηρεσίες του το οποίο 


εκδίδεται κατά τους κανονισμούς της Διεθνούς Ομο¬ 
σπονδίας (Ρ.Ι.Β.Α.) και πιστοποιεί τη δυνατότητα του να 
εγγράφει σε Ελληνική Κ.Α.Ε. 

5. Πιστοποιητικά από τα οποία προκύπτει ότι η Κ.Α.Ε. 
που επιθυμεί να αποκτήσει τον Καλαθοσφαιριστή είναι 
ενήμερη φορολογικά και ασφαλιστικά και βεβαίωση της 
Ε.Ο.Κ. ότι δεν υπάρχει οφειλή έκτου προβλεπόμενου πο¬ 
σοστού της παρ. 8 του άρθρου 84 του ν. 2725/99. 

Άρθρο 4 

Μετεγγραφή Επαγγελματία ή Αμειβομένου Καλαθο¬ 
σφαιριστή κατά τη διάρκεια ισχύος του Συμβολαίου του. 

(Εκούσια προσωρινή διακοπή του συμβολαίου) 

1. Στο συμβόλαιο μεταξύ επαγγελματία καλαθοσφαιρι¬ 
στή και ΚΑΕ καθώς και στο συμβόλαιο μεταξύ καλαθο¬ 
σφαιριστή με αμοιβή και σωματείου που διατηρεί ΤΑΚ, ή 
σε οποιαδήποτε πρόσθετη πράξη για την τροποποίηση 
και συμπλήρωση των όρων του, δύναται να καταχωρηθεί 
συμφωνία για την προσωρινή διακοπή της ισχύος του 
προκειμένου ο καλαθοσφαιριστής κατά τη διάρκεια της 
εκούσιας αυτής προσωρινής διακοπής να ενταχθεί για 
συγκεκριμένο χρονικό διάστημα, το οποίο σε κάθε περί¬ 
πτωση πρέπει να συμπίπτει κατ’ ελάχιστον με μια πλήρη 
αγωνιστική περίοδο, σε άλλη ΚΑΕ ή σε σωματείο που δια¬ 
τηρεί ΤΑΚ όπου και θα παρέχει τις αθλητικές του υπηρε¬ 
σίες. 

2. Η κατά τα άνω εκούσια προσωρινή διακοπή γίνεται 
μόνο με κοινή συμφωνία των συμβαλλόμενων μερών που 
καταχωρείται κατά τα προεκτεθέντα, ο χρόνος της δε 
προσμετράται στο χρόνο ισχύος του αρχικού συμβολαί¬ 
ου. 

3. Μεταξύ του επαγγελματία ή με αμοιβή καλαθοσφαι¬ 
ριστή και της ΚΑΕ ή του σωματείου που διατηρεί ΤΑΚ στο 
ποιο θα παράσχει τις αθλητικές του υπηρεσίες κατά το 
χρόνο της ως άνω προσωρινή διακοπής, είναι υποχρεωτι¬ 
κή η υπογραφή της κατά τις οικείες διατάξεις προβλεπό- 
μενης σύμβασης εξαρτημένης εργασίας για την παροχή 
αθλητικών υπηρεσιών, η οποία επί ποινή απαράδεκτου 
προσυπογράφεται και από την ΚΑΕ ή το σωματείο που 
διατηρεί ΤΑΚ στο οποίο ανήκει ο καλαθοσφαιριστής. 

4. Με τη λήξη του χρόνου ισχύος της συμφωνηθείσας 
προσωρινής διακοπής ο αθλητής επανέρχεται αυτοδί¬ 
καια στην ΚΑΕ ή το ΤΑΚ του σωματείου του. 

5. Κατά τη διάρκεια της εκούσιας διακοπής ουδεμία 
υποχρέωση έχει αρχική ΚΑΕ ή το ΤΑΚ του αθλητή και συ¬ 
νακόλουθα αυτός έναντι της. 

Άρθρο 5 

Καλαθοσφαιριστής του οποίου έληξε η ισχύς του συμ¬ 
βολαίου του με οποιοδήποτε τρόπο, είναι ελεύθερος να 
μεταγράφει σε ΚΑΕ ή ΤΑΚ ή σε ερασιτεχνικό σωματείο 
οποιοσδήποτε κατηγορία, με την προϋπόθεση ότι αυτή η 
μεταγραφή θα γίνει μέσα στις νόμιμες προθεσμίες που 
καθορίζονται από τον παρόντα κανονισμό, για την περί¬ 
πτωση της μεταγραφής του σε ΚΑΕ ή ΤΑΚ ή από τον Κα¬ 
νονισμό που ισχύει για τις μεταγραφές αθλητών που με¬ 
ταγράφονται σε ερασιτεχνικά σωματεία για τηντελευταία 
περίπτωση. Επαγγελματίες ή αμειβόμενοι καλαθοσφαιρι¬ 
στές που έχουν καταστεί ελεύθεροι με αποφάσεις των 
αρμοδίων Επιτροπών (Ε.Ε.Ο.Δ.Α.Κ.) μετά την περαίωση 
των ενώπιον αυτών (Επιτροπών) διαδικασιών, μπορούν να 
εγγραφούν ελεύθερα σε ομάδα επιλογής των εντός δέκα 
πέντε (15) ημερών από την επίδοση της απόφασης στους 
ενδιαφερομένους με την προϋπόθεση ότι η ένταξή τους 
σε οποιαδήποτε ομάδα δεν μπορεί να γίνει μετά την έναρ¬ 
ξη των ρΙαγ οίίε. 

Άρθρο 6 

Α. Ερασιτέχνης Καλαθοσφαιριστής που ανήκει στην δύ¬ 
ναμη ΚΑΕ ή ΤΑΚ, έχει το δικαίωμα, με την συμπλήρωση 
του 18ου έτους της ηλικίας του, να μεταγράφει ελεύθερα 
σε άλλη ΚΑΕ ή ΤΑΚ ως επαγγελματίας ή αμειβόμενος με 
την προϋπόθεση ότι η ΚΑΕ ή το ΤΑΚ στο οποίο ανήκει, δεν 
του πρότειναν να υπογράψει σύμβαση αμειβομένου ή 
επαγγελματία καλαθοσφαιριστή. 

Β. Ερασιτέχνης καλαθοσφαιριστής που ανήκει σε σω¬ 
ματείο που ίδρυσε ΤΑΚ ή ΚΑΕ και δεν έχει ακόμη συμπλη¬ 
ρώσει το 18ο έτος της ηλικίας του, έχει δικαίωμα να μετα¬ 
γράφει ελεύθερα, με τη συναίνεση του ΤΑΚ ή της ΚΑΕ σε 
άλλο ΤΑΚ ή ΚΑΕ ή Σωματείο. 

Άρθρο 7 

Η αρχική εγγραφή αθλητού είτε ως επαγγελματία είτε 
ως αμειβομένου σε ΚΑΕ ή ΤΑΚ με την συμπλήρωση του 
18ου έτους της ηλικίας του γίνεται οποτεδήποτε εφ’ όσον 
η ΚΑΕ ή το ΤΑΚ του σωματείου δεν έχει υπερβεί τον νόμι¬ 
μο αριθμό αθλητών που δικαιούται. 

ΚΕΦΑΛΑΙΟ Γ' 

ΧΡΟΝΟΣ ΔΙΕΝΕΡΓΕΙΑΣ ΕΓΓΡΑΦΩΝ ΜΕΤΕΓΓΡΑΦΩΝ 
ΑΜΕΙΒΟΜΕΝΩΝ ΚΑΙ ΕΠΑΓΓΕΛΜΑΤΙΩΝ 
ΚΑΛΑΘΟΣΦΑΙΡΙΣΤΩΝ 

Άρθρο 8 

1. Οι εγγραφές των ερασιτεχνών καλαθοσφαιριστών ως 
αμειβομένων ή επαγγελματιών στην οικεία ΚΑΕ ή το ΤΑΚ 
γίνονται κατά πάντα χρόνο με μόνη προϋπόθεση τη συ¬ 
μπλήρωση του 18ου έτους της ηλικίας τους. 

2. Αθλητές Ελληνικής υπηκοότητας από τη γέννησή 
τους, που έχουν δικαίωμα συμμετοχής στις Εθνικές Ομά¬ 
δες και έχουν συμπληρώσει το 18ο έτος της ηλικίας τους 
και επιθυμούν να εγγραφούν σαν επαγγελματίες ή αμει- 
βόμενοι σε ΚΑΕ ή ΤΑΚ, μπορούν να εγγραφούν καθ’ όλη 
τη διάρκεια του έτους, υπό της εξής προϋποθέσεις: 

α. η πρώτη εγγραφή, των άνω αθλητών, να γίνεται μόνο 
κατά τη διάρκεια της κανονικής περιόδου και σε καμία πε¬ 
ρίπτωση κατά τη διάρκεια των ρΙαγ οίίε. 

β. Οι άνω αθλητές δεν έχουν καθ’ οιονδήποτε τρόπο 
υπογράψει προηγουμένως δελτίο ερασιτέχνη αθλητή σε 
οποιοδήποτε σωματείο στην Ελλάδα και δεν έχει κανενός 
είδους δέσμευση με οποιαδήποτε ομάδατου εξωτερικού. 

3. Ως ημέρα έναρξης της μεταγραφικής περιόδου ορί¬ 
ζεται η επόμενη της λήξεως της αγωνιστικής περιόδου 
της Α1 Εθνικής Κατηγορίας ημέρα και ως λήξη της, 48 
ώρες πριν τον πρώτο επίσημο αγώνα πρωταθλήματος Α1 
Εθνικής Κατηγορίας. 

4. Οι μεταγραφές ερασιτεχνών καλαθοσφαιριστών οι- 
ουδήποτε τρίτου σωματείου ως επαγγελματιών ή αμειβο- 
μένων ανεξαρτήτως ηλικίας, γίνονται κατά το χρονικό διά¬ 
στημα που ορίζεται στην παράγραφο 3 του παρόντος άρ¬ 
θρου. 

5. Σε περίπτωση που ΚΑΕ ή ΤΑΚ δεν έχει συμπληρώσει 
τον ανώτατο αριθμό αθλητών που δικαιούται (παρ. 1 άρ¬ 
θρου 1 του παρόντος Κανονισμού) δύναται μέχρι την λή¬ 
ξη της κανονικής περιόδου του πρωταθλήματος Α1 Εθνι¬ 
κής Κατηγορίας όπως αυτή εκάστοτε ορίζεται από τους 
οικείους κανονισμούς και προκηρύξεις, να εντάξει στην 
δύναμή της αθλητές ελληνικής υπηκοότητας που έχουν 
δικαίωμα συμμετοχής στις Εθνικές Ομάδες της χώρας ή 
αθλητές υπηκόους χωρών - μελών της Ευρωπαϊκής Ένω¬ 
σης οι οποίοι δεν έχουν συμβατική δέσμευση με ΚΑΕ ή 
ΤΑΚ ή Σωματείο στην Ελλάδα ή το εξωτερικό και δεν 
έχουν λάβει μέρος με οποιαδήποτε ΚΑΕ ή ΤΑΚ ή σωματείο 


σε άλλη ελληνική ή τρίτης χώρας διοργάνωση κατά την 
αυτή αγωνιστική περίοδο. 

6. Οι μεταγραφές κοινοτικών καλαθοσφαιριστών, γίνο¬ 
νται σύμφωνα με την παρ. 3 του παρόντος άρθρου. 

7. Οι μεταγραφές αλλοδαπών καλαθοσφαιριστών της 
παρ. 2Γ του άρθρου 1 του παρόντος κανονισμού επιτρέ¬ 
πονται τη μεταγραφική περίοδο που ορίζεται με την παρ. 
3 του παρόντος άρθρου και οι αλλαγές αυτών επιτρέπο¬ 
νται μέχρι 31 Ιανουάριου κάθε χρόνου ανεξάρτητα αν 
αναφέρονται στον ίδιο αθλητή. 

Άρθρο 9 

Ο αμειβόμενος ή επαγγελματίας καλαθοσφαιριστής εί¬ 
ναι ελεύθερος να εγγράφει σε σωματείο ή σωματείο που 
διατηρει'ΤΑΚή ΚΑΕ της αρεσκείαςτου, οιασδήποτε κατη¬ 
γορίας εντός της οικείας μεταγραφικής περιόδου το ΤΑΚ 
ή η ΚΑΕ που ανήκει και έχει με βάση τη συμφωνία τους το 
δικαίωμα της μονομερούς ανανέωσης του συμβολαίου 
του δεν προβεί νόμιμα και εμπρόθεσμα στην ανανέωσή 
του. 

Άρθρο 10 
Έναρξη Ισχύος 

Η ισχύς του κανονισμού αρχίζει την επόμενη ημέρα της 
λήξης της ισχύουσας αγωνιστικής περιόδου και θα ισχύ- 
σει από την μεταγραφική περίοδο του 2001. 

Η απόφαση αυτή να δημοσιευτεί στην Εφημερίδα της 
Κυβερνήσεως. 

Αθήνα, 13 Ιουνίου 2001 

Ο ΥΦΥΠΟΥΡΓΟΣ 

ΓΕΩΡΓΙΟΣ ΦΛΩΡΙΔΗΣ 
-♦- 

Αριθ. 14485 (5) 

Κανονισμός σχέσεων των καλαθοσφαιριστών με τα τμή¬ 
ματα αμειβομένων καλαθοσφαιριστών σωματείων ή 
με τις καλαθοσφαιρικές ανώνυμες εταιρείες του άρ¬ 
θρου 87 του Ν. 2725/1999. 

Ο ΥΦΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1. Τις διατάξεις: 

α. του Α.Ν. 397/68 "περί επανασυστάσεως της Γενικής 
Γραμματείας Αθλητισμού και των αρμοδιοτήτων αυτής", 

β. του ν. 1558/85 "Κυβέρνηση και Κυβερνητικά όργανα" 
όπως τροποποιήθηκε και ισχύει. 

2. Τις διατάξεις του άρθρου 87 του ν. 2725/99 (ΦΕΚ 
121 /Α/17.6.99). 

3. Την με αριθμ. ΥΠΠΟ/ΔΙΟΙΚ/Α1/20261/20-4-2000 από¬ 
φαση του Πρωθυπουργού και του Υπουργού Πολιτισμού 
"Ανάθεση αρμοδιοτήτων στον Υφυπουργό Πολιτισμού". 

4. Την υπ’ αριθμ. 18582/12-7-2000 απόφαση του Υφυ¬ 
πουργού Πολιτισμού με την οποία έγινε αποδεκτή η υπ’ 
αριθμ. 409/2000 Ατομική Γνωμοδότηση του Νομικού Συμ¬ 
βούλου του Υπουργείου Πολιτισμού. 

5. Το υπ’ αριθμ. 3431/4.8.2000 έγγραφο της ΕΟΚ. 

6. Το υπ’ αριθμ. 1384/5-12-2000 έγγραφο του ΕΣΑΚΕ. 

7. Τα υπ’ αριθμ. 625-626/24-11-2000 έγγραφα του 
ΠΣΑΚ. 

8. Ότι δεν κατέστη δυνατή η νόμιμη και εμπρόθεσμη συ¬ 
γκρότηση του πενταμελούς οργάνου της παραγράφου 4 
του άρθρου 88 του ν. 2725/99. 

9. Ότι από τις ρυθμίσεις της παρούσας απόφασης δεν 
προκαλείται δαπάνη σε βάρος του Κρατικού Προϋπολο¬ 
γισμού, αποφασίζουμε: 

ΑΡΘΡΟ ΠΡΩΤΟ 

Εγκρίνουμε τον Ειδικό Κανονισμό Καλαθοσφαίρισης 
του άρθρου 87 του ν. 2725/99, του οποίου το κείμενο έχει 
ως ακολούθως: 

ΕΙΔΙΚΟΣ ΚΑΝΟΝΙΣΜΟΣ 

ΤΟΥ ΑΡΘΡΟΥ 87 ΤΟΥ Ν. 2725/99 
ΚΕΦΑΛΑΙΟ Α' 

ΕΝΝΟΙΑ ΚΑΛΑΘΟΣΦΑΙΡΙΣΤΗ ΜΕ ΑΜΟΙΒΗ ή 
ΕΠΑΓΓΕΛΜΑΤΙΑ ΚΑΛΑΘΟΣΦΑΙΡΙΣΤΗ - 
ΔΙΑΚΡΙΣΕΙΣ - ΚΤΗΣΗ ΙΔΙΟΤΗΤΑΣ ΑΥΤΩΝ 

Άρθρο 1 

Έννοια καλαθοσφαιριστή με αμοιβή και επαγγελματία 
καλαθοσφαιριστή 

1. Για την εφαρμογή των διατάξεων του παρόντος κα¬ 
νονισμού: 

- α. Καλαθοσφαιριστής με αμοιβή είναι εκείνος που συν¬ 
δέεται με αθλητικό σωματείο που διατηρεί ΤΑΚ με σύμ¬ 
βαση εξαρτημένης εργασίας για παροχή αθλητικών υπη¬ 
ρεσιών. 

- β. Επαγγελματίας καλαθοσφαιριστής είναι εκείνος 
που συνδέεται με Καλαθοσφαιρική Ανώνυμη Εταιρεία 
(Κ.Α.Ε) με σύμβαση εξαρτημένης εργασίας για παροχή 
αθλητικών υπηρεσιών. 

- γ. Κατ’ εξαίρεση, Καλαθοσφαιριστής με αμοιβή ή 
επαγγελματίας καλαθοσφαιριστής ανάλογα είναι και 
εκείνος που διέπεται απότις διατάξειςτου άρθρου 94του 
Ν. 2725/1999 (περίπτωση υποβιβασμού ομάδας). 

2. Οι ως άνω συμβάσεις διέπονται από τις διατάξεις τις 
εργατικής νομοθεσίας και το Ν. 2725/1999. 

Άρθρο 2 

Κτήση ιδιότητας του Καλαθοσφαιριστή με αμοιβή και 
του Επαγγελματία Καλαθοσφαιριστή. 

1. Η ιδιότητα του Καλαθοσφαιριστή με αμοιβή και του 
Επαγγελματία Καλαθοσφαιριστή αποκτάται με την υπο¬ 
γραφή από αυτόντης κατά το άρθρο 1 του παρόντος σύμ¬ 
βασης. 

2. Νόμιμο έτος της ηλικίας του Καλαθοσφαιριστή για τη 
σύναψη συμβολαίου ορίζεται το 18ο. 

ΚΕΦΑΛΑΙΟ Β’ 

ΣΥΜΒΟΛΑΙΟ -ΤΥΠΟΣ - ΔΙΑΔΙΚΑΣΙΑ ΕΠΙΚΥΡΩΣΗΣ - 

ΔΙΑΡΚΕΙΑ 

Άρθρο 3 

Τύπος και περιεχόμενο Συμβολαίου 

1. Καθιερώνεται ενιαίος τύπος έντυπης σύμβασης πα¬ 
ροχής αθλητικών υπηρεσιών μεταξύ αμειβομένων ή/και 
επαγγελματιών καλαθοσφαιριστών και Τ.Α.Κ. ή/και Κ.Α.Ε. 
Το έντυπο αυτό συντάσσεται στην ελληνική και αγγλική 
γλώσσα και καταρτίζεται με επιμέλεια, ευθύνη και δαπά¬ 
νη του Ε.Σ.Α.Κ.Ε ο οποίος υποχρεούται να συμπεριλάβει 
σε αυτό το ελάχιστο βασικό περιεχόμενο της παραγρά¬ 
φου 2 του παρόντος άρθρου. 

2. Στο συμβόλαιο, με ποινή αυτοδίκαιης ακυρότητάς 
του, πρέπει να αναφέρονται: 

α) Η χρονική διάρκεια της ισχύος του, καθώς και οι όροι 
διακοπής και καταγγελίας αυτού. 

β) Τα χρηματικά ποσά που κατέβαλε το σωματείο: 

αα) προς τον καλαθοσφαιριστή και ββ) προς το προη¬ 
γούμενο σωματείο ή/και το ΤΑΚ ή/και την ΚΑΕ από το οποίο 
προέρχεται ο καλαθοσφαιριστής (ημεδαπός ή αλλοδαπός). 

γ) Οι αμοιβαίες υποχρεώσεις των συμβαλλομένων με¬ 
ρών. 


δ) Οι κάθε είδους τακτικές αμοιβές προς τον καλαθο¬ 
σφαιριστή, ήτοι: Ο μηνιαίος μισθός, ο οποίος σε κάθε πε¬ 
ρίπτωση δεν επιτρέπεται να είναι κατώτερος από τις εκά- 
στοτε μηνιαίες αποδοχές του ανειδίκευτου εργάτη - κα¬ 
θώς και τα σύμφωνα με το νόμο δώρα Χριστουγέννων, 
Πάσχα και το επίδομα άδειας. Οι κάθε είδους έκτακτες 
αμοιβές του καλαθοσφαιριστή ήτοι τα πριμ αγωνιστικών 
στόχων, ομαδικών ή /και ατομικών, ο τρόπος καταβολής 
τους, ο προσδιορισμός της ετήσιας άδειας του καλαθο¬ 
σφαιριστή σε συνεχόμενο χρονικό διάστημα τεσσάρων 
εβδομάδων μεταξύ των μηνών Ιουνίου και Ιουλίου ή όπο- 
τε οι αγωνιστικές υποχρεώσεις το επιτρέπουν και ο καθο¬ 
ρισμός της ημερήσιας εβδομαδιαίας ανάπαυσης ανάλο¬ 
γα με τις αγωνιστικές υποχρεώσεις της ομάδας. 

Επίσης, το πριμ υπογραφής αρχικού συμβολαίου ή/και 
ανανέωσης συμβολαίου. 

ε) Οι τυχόν σε είδος οικονομικής φύσεως παροχές της 
ΚΑΕ ή του ΤΑΚ προς τον Καλαθοσφαιριστή (σπίτι, αυτοκί¬ 
νητο, αεροπορικά εισιτήρια κλπ.) 

στ) Η μνεία ότι όλες οι μεταξύ τους σχέσεις διέπονται 
από τις διατάξεις του παρόντος Κανονισμού, της Εργατι¬ 
κής Νομοθεσίας και του ν. 2725/99. 

ζ) Η μνεία ότι οι κάθε είδους διαφορές που προκύπτουν 
από τις σχέσεις τους υπάγονται στη δικαιοδοσία των αρ¬ 
μοδίων κατά περίπτωση αθλητικών οργάνων του ΕΣΑΚΕ 
και της ΕΟΚ. 

η) Οι πλήρεις διευθύνσεις των συμβαλλομένων και ο εκ 
μέρους του καλαθοσφαιριστή διορισμός αντικλήτου αυ¬ 
τού δεκτικού για τις κάθε είδους κοινοποιήσεις εγγράφων 
προς αυτόν, καθώς και ο προαιρετικός διορισμός πληρε¬ 
ξουσίων του Καλαθοσφαιριστή. 

θ) Τα πλήρη στοιχεία ταυτότητας και νομιμοποίησης 
των αντισυμβαλλομένων. 

Άρθρο 4 

Διαδικασία Επικύρωσης Συμβολαίου από τον ΕΣΑΚΕ 

1. Το συμβόλαιο μεταξύ ΚΑΕ ή ΤΑΚ και καλαθοσφαιρι¬ 
στή συντάσσεται σε επτά (7) πρωτότυπα και σε ειδικό 
έντυπο που χορηγείται από τον ΕΣΑΚΕ, ένα δε από αυτά 
λαμβάνει ο Καλαθοσφαιριστής αμέσως μετά την υπογρα¬ 
φή τους και πριν από την αποστολή τους στον ΕΣΑΚΕ, 
προς έλεγχο και επικύρωση. 

2. Το συμβόλαιο σε έξι (6) πρωτότυπα υποβάλλεται από 
την ΚΑΕ ή το ΤΑΚ ή τον Καλαθοσφαιριστή ή από πληρεξού¬ 
σιό τους στον ΕΣΑΚΕ για έλεγχο και επικύρωση, το αργότε¬ 
ρο σε πέντε (5) ημέρες από την ημέρα της υπογραφής του. 

3. Ο ΕΣΑΚΕ μέσα σε πέντε (5) ημέρες από τη λήψη του 
συμβολαίου, ελέγχει τη νομιμότητα των όρων του ως και 
τη νομιμοποίηση των συμβαλλομένων μερών, το επικυ¬ 
ρώνει και το καταχωρεί σε ειδικό βιβλίο ή ηλεκτρονικό αρ¬ 
χείο που τηρεί για τον σκοπό αυτό. 

Αν κατά τον έλεγχο διαπιστωθεί ουσιαστικό ή νομικό 
ελάττωμα ή έλλειψη των στοιχείων του άρθρου 3 του πα¬ 
ρόντος Κανονισμού ή οποιουδήποτε άλλου όρου που κα¬ 
θορίζουν ειδικές διατάξεις, ο ΕΣΑΚΕ καλεί με έγγραφο 
την ΚΑΕ ή το ΤΑΚ μέσα σε πέντε (5) ημέρες από την λήψη 
του να προβεί στις απαραίτητες διορθώσεις ή συμπλη¬ 
ρώσεις και να το επανυποβάλει για έλεγχο. Η ΚΑΕ ή το 
ΤΑΚ ενημερώνει άμεσα και υποχρεωτικά τον αντισυμβαλ¬ 
λόμενο καλαθοσφαιριστή. Μετά τον τελικό έλεγχο του 
συμβολαίου και την καταχώρησή του στο τηρούμενο βι¬ 
βλίο του ΕΣΑΚΕ, ο τελευταίος, εντός προθεσμίας δέκα 
πέντε (15) ημερών από την υποβολή του συμβολαίου 
προς έλεγχο και επικύρωση αποστέλλει υποχρεωτικά 
από ένα (1) επικυρωμένο πρωτότυπο στην αρμόδια 
Δ.Ο.Υ., στην ΕΟΚ, στην ΚΑΕ ή στο ΤΑΚ, στο καλαθοσφαι¬ 
ριστή και στον ΠΣΑΚ. 

4. Η ίδια διαδικασία θα πρέπει να τηρείται και για κάθε 
τροποποίηση ή/και ανανέωση ή/και λύση, με κοινή βούλη¬ 
ση των συμβαλλομένων, των συμβάσεων, για να παράγο- 
νται έννομα αποτελέσματα. 

5. Σε κάθε περίπτωση εγγραφής, μετεγγραφής, ανανέ¬ 
ωσης συμβολαίου και καταβολής χρηματικών ποσών 
προς τον καλαθοσφαιριστή, απαραίτητη προϋπόθεση 
ελέγχου και επικύρωσης από τον ΕΣΑΚΕ είναι η συνυπο- 
βολή αντιγράφου τριπότυπου είσπραξης του φόρου που 
αναλογεί κατά τις κείμενες διατάξεις, και ο οποίος παρα- 
κρατείται και αποδίδεται με φροντίδα της ΚΑΕ ή του ΤΑΚ. 
Σε περίπτωση καταβολής των ανωτέρω ποσών σε δόσεις 
η παρακράτηση του φόρου αφορά την πρώτη δόση, για δε 
τις επόμενες το οικείο εκάστοτε τριπλότυπο είσπραξης 
του φόρου που αναλογεί κατατίθεται εις τον ΕΣΑΚΕ μέσα 
σε τριάντα (30) ημέρες από την καταβολή της δόσης. 

6. Η ΕΟΚ μέσα σε πέντε (5) ημέρες από την λήψη του 
επικυρωμένου από τον ΕΣΑΚΕ συμβολαίου, υποχρεούται 
να εκδώσει ή μη, το δελτίο αναγνώρισης καλαθοσφαιρι¬ 
στή. Η ΕΟΚπροβαίνει στην έκδοση δελτίωντων Ελλήνων, 
των Κοινοτικών και των Αλλοδαπών Καλαθοσφαιριστών 
μόνο εφόσον της έχουν διαβιβαστεί από τον ΕΣΑΚΕ επι¬ 
κυρωμένα συμβόλαια και της έχουν υποβληθεί από τις 
ΚΑΕ ή τα ΤΑΚ ή τους καλαθοσφαιριστές όλα τα λοιπά απι- 
τούμενα για την έκδοση του δελτίου δικαιολογητικά. 

Άρθρο 5 

Χρονική διάρκεια Συμβολαίων 

1. Η χρονική διάρκεια του συμβολαίου καλαθοσφαιρι¬ 
στή με αμοιβή ή επαγγελματία δεν επιτρέπεται, με ποινή 
ακυρότητας, να είναι μικρότερη από έξι (6) μήνες και με¬ 
γαλύτερη από πέντε (5) χρόνια. Σε κάθε περίπτωση η λήξη 
της χρονικής διάρκειας του συμβολαίου πρέπει να συμπί¬ 
πτει με την τελευταία πριν από την έναρξη της μεταγραφι- 
κής περιόδου, ημέρα (άρθρο 90 παρ. 2 ν. 2725/99). Αν η 
χρονική διάρκειατου αρχικού συμβολαίου είναι μικρότερη 
από πέντε (5) χρόνια, μπορεί να συμφωνηθεί μεταξύ των 
συμβαλλομένων δικαίωμα μονομερούς ανανέωσης του 
συμβολαίου απάτην Κ.Α.Ε. ή το Τ.Α.Κ., ή τον καλαθοσφαι¬ 
ριστή για το μέχρι τη συμπλήρωση της πενταετίας χρόνο. 
Σε αυτή την περίπτωση πρέπει να καθορίζονται υποχρεω¬ 
τικά ο χρόνος και οι οικονομικοί όροι της ανανέωσης με 
την κύρωση της αυτοδίκαιης ακυρότητας. 

2. Ερασιτέχνης καλαθοσφαιριστής που συμπληρώνει 
το δέκατο όγδοο (18ο) έτος της ηλικίας του έχει υπο¬ 
χρέωση για υπογραφή συμβολαίου με την Κ.Α.Ε. ή το 
Τ.Α.Κ. του σωματείου στο οποίο ανήκει, εφόσον η Κ.Α.Ε. 
ή το Τ.Α.Κ. το επιθυμούν. Η πρόταση από την ΚΑΕ ή το 
ΤΑΚ προς τον καλαθοσφαιριστή για την σύναψη του 
πρώτου συμβολαίου, για να παράγει έννομα αποτελέ¬ 
σματα και να είναι δεσμευτική πρέπει να γίνει το αργό¬ 
τερο ως την ημέρα που συμπληρώνει το 18ο έτος της 
ηλικίας του, να είναι έγγραφη, να περιέχει οπωσδήποτε 
την χρονική διάρκεια του προτεινόμενου συμβολαίου 
και τους οικονομικούς όρους. Η χρονική διάρκεια του 
συμβολαίου αυτού εκτείνεται από ένα (1) έως τρία (3) 
χρόνια, καθορίζεται αποκλειστικά και για μια μόνο φορά 
από την Κ.Α.Ε. ή το Τ.Α.Κ και σε καμία περίπτωση δεν δε¬ 
σμεύει αθλητή που έχει υπερβείτο εικοστό πρώτο (21ο) 
έτος της ηλικίας του. Επιτρέπεται συμφωνία των συμ¬ 
βαλλομένων που θα προβλέπει χρονική διάρκεια του 
συμβολαίου αυτού μεγαλύτερη των τριών (3) ετών και 
μέχρι τα πέντε (5) έτη. 

3. Σε περίπτωση που ο ως άνω ερασιτέχνης καλαθο¬ 
σφαιριστής δεν συμμορφωθεί προς την ανωτέρω υπο¬ 
χρέωσή του για παραμονή του στην Κ.Α.Ε. ή το Τ.Α.Κ. από 


ένα (1) έωςτρία (3) χρόνια ως αμειβόμενου ή επαγγελμα- 
τία, τότε επέρχονται σε βάρος του οι εξής συνέπειες: 

α) Ο αθλητής θεωρείται ανενεργός και παραμένει 
στην δύναμη της ΚΑΕ ή του ΤΑΚ, χωρίς όμως να κατα¬ 
λαμβάνει θέση στα 16 συμβόλαια που η ΚΑΕ ή το ΤΑΚ δι¬ 
καιούται, 

β) Ανεξάρτητα από το χρονικό διάστημα που καταλαμ¬ 
βάνει η άρνησή του αυτή, έχει υποχρέωση ισόχρονης πα¬ 
ροχής αθλητικών υπηρεσιών προς την ΚΑΕ ή το ΤΑΚ και 
δη έως την λήξη της οικείας αγωνιστικής περιόδου, κατ’ 
ανάλογη εφαρμογή της διατάξεως του άρθρου 90 παρ. 2 
εδάφιο 2 του Ν. 2725/1999. 

γ) Κατά τη διάρκεια της άνω καταχρηστικής άρνησής 
του, ο αθλητής δεν έχει δικαίωμα λήψης αποδοχών ούτε 
ασφάλισης από την ΚΑΕ ή το ΤΑΚ. 

δ) Ο άνω αθλητής δεν έχει δικαίωμα μετεγγραφής σε 
άλλη ΚΑΕ, ΤΑΚ ή Σωματείο. Η μετακίνηση απαγορεύεται 
και στο εξωτερικό απαγορευμένης της εκδόσεως ΙθΙΙθγ 
οί οΙθ3Γ3ποθ από την ΕΟΚ. Σε περίπτωση δε που παρά 
την άρνηση της ΕΟΚ παράσχει τις υπηρεσίες του σε 
ομάδα εκτός Ελλάδας, δεν μπορεί άμα τη επιστροφή 
του να ενταχθεί σε οποιαδήποτε ΚΑΕ, ΤΑΚ ή σωματείο 
στην Ελλάδα αλλά ακόμη και αν έχει υπερβείτο 21 ο έτος 
της ηλικίας του, υποχρεούμενος να εκπληρώσει στην 
ΚΑΕ ή το ΤΑΚ που ανήκε τις υποχρεώσεις που είχε ένα¬ 
ντι τους, κατά το χρόνο που μεταγράφηκε στην ομάδα 
του εξωτερικού, κατ’ εφαρμογή του άρθρου 90 παρ. 7 
του ν. 2725/99. 

4. Στις περιπτώσεις που η Κ.Α.Ε. ή το Τ.Α.Κ. στο οποίο 
ανήκει καλαθοσφαιριστής της παραγράφου 2 του παρό¬ 
ντος άρθρου, δεν επιθυμεί να τον εντάξει στη δύναμή της 
ως επαγγελματία ή αμειβόμενο, τότε αυτός καθίσταται 
ελεύθερος να εγγράφει σε άλλη Κ.Α.Ε. ή Τ.Α.Κ. (παρ. 6, 
άρθρου 90 του ν. 2725/99). 

Εφ’ όσον όμως αυτό το δικαίωμά τους δεν ασκηθεί μέ¬ 
σα στις νόμιμες προθεσμίες, τότε οι καλαθοσφαιριστές 
αυτοί έχουν το δικαίωμα να μετεγγραφούν σε σωματεία 
που δεν διατηρούν ΤΑΚ ή ΚΑΕ με την συγκατάθεση του 
σωματείου των (ερασιτέχνη) και υπό την προϋπόθεση ότι 
η μεταγραφή των θα συντελεστεί δέκα (10) ημέρες πριν 
από την έναρξη του Πρωταθλήματος που μετέχει η ομά¬ 
δα που θα μεταγραφούν. 

5. Ερασιτέχνης καλαθοσφαιριστής σωματείου που 
ύστερα από άνοδό του σε επαγγελματική κατηγορία 
ιδρύει Τ.Α.Κ. ή ΚΑΕ, έχει υποχρέωση υπογραφής συμβο¬ 
λαίου με το Τ.Α.Κ ή την ΚΑΕ , χρονικής διάρκειας : 

α. Οι καλαθοσφαιριστές κάτω των 21 ετών για τον υπο- 
λειπόμενο χρόνο μέχρι την συμπλήρωση του 21ου έτους 
της ηλικίας τους, ο οποίος δεν μπορεί να είναι μικρότερος 
από δύο (2) πλήρεις αγωνιστικές περιόδους. 

β. Μέχρι δύο (2) έτη οι καλαθοσφαιριστές από 21 έως 24 
ετών και 

γ. Μέχρι ένα (1) έτος οι καλαθοσφαιριστές από 25 ετών 
και άνω. 

Στην περίπτωση που ο αθλητής δεν συμμορφωθεί με 
την άνω δέσμευση του και δεν συμπράξει για την κατάρ¬ 
τιση του συμβολαίου του ισχύουν οι συνέπειες της παρα¬ 
γράφου 3 του παρόντος άρθρου. 

6. Καλαθοσφαιριστής που έχει υπογράψει συμβόλαιο 
με ΚΑΕ ή ΤΑΚ που λήγει όταν γίνει 21 ετών και το οποίο 
υπογράφηκε σύμφωνα με το άρθρο 90 παρ. 5 του ν. 
2725/99 είναι ελεύθερος να ενταχθεί σε οποιοδήποτε 
άλλο Σωματείο, ΤΑΚ ή ΚΑΕ της απόλυτης επιλογής του 
οποτεδήποτε χρονικά γίνει 21 ετών, με την επιφύλαξη 
της παραγράφου 2, εδάφιο 2 του άρθρου 90 του ν. 
2725/99. 

Άρθρο 6 

Λήξη συμβολαίου- Ανανέωση 

1. Με τη λήξη του συμβολαίου η ΚΑΕ ή το ΤΑΚ και ο κα¬ 
λαθοσφαιριστής μπορούν να υπογράψουν νέο συμβό¬ 
λαιο με τους όρους που επιθυμούν. 

2. Σε περίπτωση που η ΚΑΕ ή το ΤΑΚ και ο καλαθοσφαι¬ 
ριστής δεν συμφωνήσουν ανανέωση της συνεργασίας 
τους, ο αθλητής είναι ελεύθερος να υπογράψει συμβό¬ 
λαιο με οποιαδήποτε ΚΑΕ ή ΤΑΚ ή σωματείο επιθυμεί. 

ΚΕΦΑΛΑΙΟ Γ 

ΔΙΑΚΟΠΗ ΛΥΣΗ ΣΥΜΒΟΛΑΙΟΥ 
Άρθρο 7 

Διακοπή Συμβολαίου 

Η ισχύς του συμβολαίου μπορεί να διακοπεί, ιδίως όταν 
συντρέχουν οι ακόλουθοι λόγοι: 

α) Συνεπεία φυσικής ανικανότητος του καλαθοσφαιρι¬ 
στή λόγω ατυχήματος ή ασθένειας αυτού που έγινε εκτός 
αγώνων ή προπονήσεων της ΚΑΕ ή του ΤΑΚ που ανήκει, 
διάρκειας περισσοτέρων των 60 ημερών, εξαιτίας των 
οποίων δεν μπορεί να παρακολουθήσει τις προπονήσεις 
και να μετέχει στους αγώνες. 

β) Συνεπεία ατυχήματος του καλαθοσφαιριστή που έγι¬ 
νε κατά την διάρκεια αγώνα ή προπονήσεως με την ομά¬ 
δα της ΚΑΕ ή του ΤΑΚ που ανήκει εφ’ όσον η ανικανότη¬ 
τα συμμετοχής του από αυτήν την αιτία στις εκδηλώσεις 
της ομάδας του (αγώνες ή προπονήσεις) διήρκησε για 
χρονικό διάστημα περισσότερο των 2 μηνών σε συμβό¬ 
λαιο διάρκειας μέχρι 1 ετών, περισσότερο των 3 μηνών σε 
συμβόλαιο διάρκειας μέχρι 2 ετών και περισσότερο των 4 
μηνών σε συμβόλαιο διάρκειας άνω των 2 ετών. 

γ) Συνεπεία παραβάσεως από τον καλαθοσφαιριστή 
όρων του συμβολαίου του ή του εσωτερικού κανονι¬ 
σμού της ΚΑΕ ή του ΤΑΚ που ανήκει, αφορώντων ιδίως 
την αθλητική του διαβίωση, μη προσελεύσεως ή έγκαι¬ 
ρης τοιαύτης στις προπονήσεις, αγώνες και θεωρητι¬ 
κές συγκεντρώσεις της ομάδας της ΚΑΕ ή του ΤΑΚ που 
ανήκει. 

δ) Συνεπεία τελεσιδίκου ποινής τεσσάρων (4) τουλάχι¬ 
στον αγωνιστικών ημερών επιβληθείσας στον καλαθο¬ 
σφαιριστή από τα αρμόδια δικαιοδοτικά όργανα και αρ¬ 
χές που στερεί την ΚΑΕ ή το ΤΑΚ σωματείου από τις υπη¬ 
ρεσίες του. 

ε) Συνέπεια μη καταβολής από την ΚΑΕ ή το ΤΑΚ Σωμα¬ 
τείου, των τακτικών αποδοχών του Καλαθοσφαιριστή για 
χρονικό διάστημα τουλάχιστον δύο (2) συνεχόμενων μη¬ 
νών. 

στ) Συνεπεία χρήσεως απαγορευμένων ουσιών (άορ- 
■γ>9). 

Άρθρο 8 

Διαδικασία Διακοπής Συμβολαίου 

1. Εάν συντρέχει περίπτωση διακοπής συμβολαίου, 
υποβάλλεται στην Ε. Ε. Ο .Δ. Α. Κ. αίτηση του ενδιαφερομέ¬ 
νου μέρους. 

Αντίγραφο της αιτήσεως αυτής κοινοποιείται με ποινή 
απαραδέκτου από τον αιτούντα προς εκείνον εναντίον 
του οποίου στρέφεται τουλάχιστον πέντε (5) πλήρεις 
ημέρες προ της συζητήσεώς της στην Επιτροπή Επιλύσε- 
ως Οικονομικών Διαφορών. 

2. Η Επιτροπή Επιλύσεως Οικονομικών Διαφορών απο- 
φαίνεται αιτιολογημένα το αργότερο μέσα σε προθεσμία 
είκοσι πέντε (25) ημερών από την λήψη της αιτήσεως, 


εκτός από τις περιπτώσεις α και β του άρθρου 7 του πα¬ 
ρόντος για τις οποίες η ανωτέρω προθεσμία ορίζεται σε 
σαράντα πέντε (45) ημέρες αρχομένη από τη λήψη από 
τον ΕΣΑΚΕ του, κατά το άρθρο 14 του παρόντος πορί¬ 
σματος. 

3. Η διακοπή καθορίζεται για χρονικό διάστημα από ένα 
(1) μήνα μέχρι έξι (6) μήνες για συμβόλαια διάρκειας έως 
δύο (2) ετών και μέχρι δώδεκα (12) μηνών για συμβόλαια 
άνω των δύο (2) ετών. Σε περίπτωση που η διακοπή γίνε¬ 
ται συνεπεία χρήσεως απαγορευμένων ουσιών εκ μέρους 
του αθλητή, θα πρέπει να είναι τουλάχιστον ισόχρονη με 
την ποινή που θα επιβληθεί από τα αρμόδια όργανα, ανε¬ 
ξάρτητα από την διάρκεια του συμβολαίου του. 

4. Η διακοπή του συμβολαίου επέρχεται από την έκδο¬ 
ση της απόφασης δευτεροβάθμιας επιτροπής ή την τελε¬ 
σιδικία της απόφασης της πρωτοβάθμιας και ανατρέχει 
στον χρόνο κατάθεσης της αίτησης. 

Άρθρο 9 

Συνέπειες Διακοπής Συμβολαίου 

1. Αν υπαίτιος της διακοπής είναι ο αθλητής και η δια¬ 
κοπή οφείλεται σε φυσική ανικανότητα η οποία προήλθε 
από ατύχημα εκτός αγώνων και προπονήσεων ο αθλητής 
δικαιούται μόνον τον μηνιαίο μισθό του. 

2. Αν υπαίτιος της διακοπής είναι ο αθλητής και η διακο¬ 
πή οφείλεται σε φυσική ανικανότητα η οποία προήλθε από 
ατύχημα στα πλαίσια της δραστηριότητάςτου με την ομά¬ 
δα, δικαιούται το σύνολον των αποδοχών του και από τις 
έκτακτες παροχές, δηλαδή τα πριμ επίτευξης αγωνιστικών 
στόχων, αυτά στην κατάκτηση των οποίων συμμετείχε. 

3. Ο καλαθοσφαιριστής, κατά τον χρόνο της διακοπής, 
υποχρεούται στην εκπλήρωση των υποχρεώσεών του 
απέναντι στην ΚΑΕ ή το ΤΑΚ. 

4. Εάν υπαίτια διακοπής του συμβολαίου είναι η ΚΑΕ ή 
το ΤΑΚ, υποχρεούται, κατά τον χρόνο της διακοπής στην 
καταβολή όλων των αποδοχών, (μισθών και πριμ υπογρα¬ 
φής, μετεγγραφής και ανανέωσης). Κατά τον χρόνο της 
διακοπής αυτής, ο καλαθοσφαιριστής δεν υποχρεούται 
στην εκπλήρωση των υποχρεώσεών του στην ΚΑΕ ή το 
ΤΑΚ και ο χρόνος της διακοπής του συμβολαίου προσμε- 
τράται στην διάρκεια του συμβολαίου. 

5. Ο χρόνος διακοπής του συμβολαίου, όταν αυτή οφεί¬ 
λεται στην άρνηση του καλαθοσφαιριστή να μετέχει στις 
προπονήσεις ή στις θεωρητικές συγκεντρώσεις ή στους 
αγώνες της ΚΑΕ ή του ΤΑΚ, μπορεί κατά την κρίση της 
ΚΑΕ ή του ΤΑΚ και ύστερα από σχετική αίτησή τους προς 
την Επιτροπή Επιλύσεως Οικονομικών Διαφορών Αμειβο- 
μένων Καλαθοσφαιριστών και τελεσίδικη απόφαση της, 
να μη συνυπολογίζεται κατά την προσμέτρηση της χρονι¬ 
κής διάρκειας του συμβολαίου, το οποίο παρατείνεταιγια 
ίσο προς τον της διακοπής χρόνο. 

6. Σε περίπτωση κατά την οποία αθλητής συλλαμβάνε- 
ται από τα αρμόδια όργανα να κάνει χρήση απαγορευμέ¬ 
νων, από τις οικείες διατάξεις ουσιών, θεμελιώνεται δι¬ 
καίωμα της ΚΑΕ για την διακοπή του συμβολαίου με υπαι¬ 
τιότητα του αθλητή τουλάχιστον ισόχρονη με την ποινή 
που θα του επιβληθεί από τα αρμόδια όργανα κατά τη 
διάρκεια της οποίας ουδεμίας αμοιβής δικαιούται και για 
αυτοδίκαιη-ισόχρονη με τον χρόνο της διακοπής-παρά- 
ταση του χρόνου ισχύος του συμβολαίου του. 

Άρθρο 10 

Απόφαση διακοπής - αρμόδιο όργανο 
επαναφορά ισχύος 

1. Η διακοπή του συμβολαίου διατάσσεται από την Επι¬ 
τροπή Επιλύσεως Οικονομικών Διαφορών Αμειβομένων 

Καλαθοσφαιριστών κατά τις διατάξεις που διέπουν τη λει¬ 
τουργία αυτής. 

2. Το συμβόλαιο επαναφέρεται σε ισχύ, αυτοδίκαια και 
χωρίς καμιά άλλη διατύπωση μόλις λήξει ο χρόνος της 
διακοπής, ως και με έγγραφη δήλωση προς τον ΕΣΑΚΕ 
του ανυπαίτιου. 

3. Στην απόφαση πρέπει να καθορίζεται ο υπαίτιος της 
διακοπής. Εάν απουσιάζει οποιοδήποτε από τα μέρη ή και 
τα δύο κατά τη συζήτηση της αιτήσεως, αυτή γίνεται σαν 
να ήταν παρόντα. 

Άρθρο 11 
Λύση Συμβολαίου 

Το συμβόλαιο λύεται: 

α. Εάν περάσει η χρονική διάρκεια του αρχικού συμβο¬ 
λαίου ή του τυχόν ανανεωθέντος. 

β. Με κοινή συναίνεση των ενδιαφερομένων μερών. 

γ. Λόγω ποινής για σοβαρά παραπτώματα τα οποία από 
τη φύση τους δεν αρμόζουν στην οφειλόμενη αθλητική 
συμπεριφορά του καλαθοσφαιριστή και εφόσον η ποινή 
αυτή επιβάλλει αποκλεισμό τουλάχιστον τέσσερις (4) 
αγωνιστικών ημερών. 

δ. Με μονομερή καταγγελία συνεπεία σπουδαίου λό¬ 
γου. Ενδεικτικά αναφέρεται ότι ο υποβιβασμός της ΚΑΕ ή 
του ΤΑΚ του σωματείου στην Α2 κατηγορία δεν συνιστά 
σπουδαίο λόγο εκτός της περιπτώσεως που αυτή οφείλε¬ 
ται σε ποινή λόγω δωροδοκίας στην οποία με τελεσίδικη 
απόφαση προκύπτει συμμετοχή των διοικούντων το σω¬ 
ματείο στην αξιόποινη πράξη. 

ε. Συνεπεία μη καταβολής από την ΚΑΕ ή το ΤΑΚτωντα- 
κτικών μηνιαίων μισθών του καλαθοσφαιριστή για χρονι¬ 
κό διάστημα τουλάχιστον δύο (2) συνεχόμενων μηνών. 
Συνεπεία μη καταβολής από την ΚΑΕ ή το ΤΑΚ έστω και 
μίας δόσης από τα πριμς εγγραφής, μετεγγραφής ή ανα¬ 
νέωσης του συμβολαίου του πετά από την παρέλευση 45 
ημερών αφότου έγινε ληξιπρόθεσμη και απαιτητή. Στην 
περίπτωση που έχει συμφωνηθεί τα πριμς εγγραφής με¬ 
ταγραφής ή ανανέωσης να καταβάλλονται σε μηνιαία βά¬ 
ση για την θεμελίωση του δικαιώματος του καλαθοσφαι¬ 
ριστή για την καταγγελία των όρωντου συμβολαίου ισχύ¬ 
ει η προθεσμία του πρώτου εδαφίου της παρούσης 
παραγράφου δηλαδή η μη καταβολή τους για διάστημα 
δύο (2) συνεχών μηνών. 

στ. Όταν ο καλαθοσφαιριστής και μετά την πάροδο του 
χρόνου της διακοπής του συμβολαίου διαπιστωθεί ότι δεν 
μπορεί να αγωνίζεται λόγω φυσικής αδυναμίας από όπου 
και αν προέρχεται. 

ζ. Λόγω οριστικής διαγραφής του καλαθοσφαιριστή 
από το μητρώο αμειβόμενων καλαθοσφαιριστών. 

Άρθρο 12 

Διαδικασία Λύσεωςτου Συμβολαίου 

1. Προκειμένης καταγγελίας για την λύση συμβολαίου, 
αυτή απευθύνεται εγγράφως κατά του άλλου μέρους, σε 
κάθε δε περίπτωση, ο καταγγέλων κοινοποιεί αντίγραφο 
αυτής στην αρμόδια Επιτροπή Επίλυσης Οικονομικών 
Διαφορών, η οποία αποφαίνεται αιτιολογημένα το αργό¬ 
τερο εντός προθεσμίας είκοσι πέντε (25) ημερών από τη 
λήψη του εγγράφου της καταγγελίας πληντηςπαρ. 6του 
άρθρου 11 του παρόντος, κατά την οποία η προθεσμία 
ορίζεται σε σαράντα πέντε (45) ημέρες, αρχόμενη από τη 
λήψη από τον ΕΣΑΚΕ του κατά το άρθρο 14τουπαρόντος 
πορίσματος. 

2. Οιδιατάξειςτου δευτέρου εδαφίου της παρ. 1 του άρ¬ 
θρου 8 του παρόντος κανονισμού, έχουν εφαρμογή και 
στην προκειμένη περίπτωση. 


Άρθρο 13 

Συνέπειες λύσης του συμβολαίου 

1. Αν υπαίτιος της λύσεως του συμβολαίου είναι ο κα¬ 
λαθοσφαιριστής, η ΚΑΕ ή το ΤΑΚ δεν έχει καμιά υποχρέ¬ 
ωση απέναντι σ’ αυτόν. 

2. Εάν υπαίτια της λύσεως του συμβολαίου είναι η ΚΑΕ 
ή το ΤΑΚ αυτά έχουν υποχρέωση στην καταβολή προς τον 
καλαθοσφαιριστή (α) αφ’ ενός όλων των παροχών (μι¬ 
σθών, δόσεων για πριμ μεταγραφής, υπογραφής αρχικού 
συμβολαίου, ανανέωσης) και (β) καθώς επίσης και όλων 
των έκτακτων παροχών (πριμ αγωνιστικών στόχων) ανά- 
λογατης αγωνιστικής συμμετοχήςτου Καλαθοσφαιριστή 
στην επίτευξη των στόχων και αν ακόμα η καταγγελία για 
τη λύση συμβολαίου γίνει πριν από την ολοκλήρωση των 
στόχων και μέχριτη λήξη της χρονικής διάρκειαςτου συμ¬ 
βολαίου. 

3. Αν ο καλαθοσφαιριστής υπογράψει συμβόλαιο με άλ¬ 
λη ΚΑΕ ή ΤΑΚ η υπαίτια ΚΑΕ ή ΤΑΚ υποχρεούται να κατα¬ 
βάλει την τυχόν προκύπτουσα διαφορά. 

Σε κάθε περίπτωση, όλες οι συμφωνηθείσες αποδοχές 
(μισθοί και πριμς μεταγραφής, υπογραφής και ανανέω¬ 
σης) καθίστανται ληξιπρόθεσμες και απαιτητές, από της 
καταγγελίας της σύμβασης. 

Άρθρο 14 

Διαπίστωση Ανικανότητας 

1. Η ανικανότητα του Καλαθοσφαιριστή (φυσική ή λόγω 
ασθένειας ή λόγω ατυχήματος) διαπιστώνεται από ιατρό 
Δημοσίου Νοσοκομειακού Ιδρύματος της έδρας της ΚΑΕ 
ή του ΤΑΚ ή ιδιωτικού νοσηλευτικού ιδρύματος, επιλεγο- 
μένου (του νοσοκομείου) από τον αθλητή από σχετικό κα¬ 
τάλογο που η διοργανώτρια τηρεί και θέτει υπ’ όψιν των 
ΚΑΕ ή ΤΑΚ μελών της κατά την έναρξη εκάστης αγωνιστι¬ 
κής περιόδου, στο οποίο ο αθλητής υποχρεούται να προ- 
σέλθει ή διακομισθεί προς εξέταση με δαπάνη και επιμέ¬ 
λεια της ΚΑΕ ή του Τ ΑΚ. Τυχόν άρνηση του αθλητή να επι- 
λέξει νοσοκομείο ή νοσηλευτικό ίδρυμα ή να υποστείτην 
άνω εξέταση, συνιστά παράβαση των όρων του συμβο¬ 
λαίου του και θεμελιώνει δικαίωμα της ΚΑΕ ή του ΤΑΚ να 
ζητήσει την ισόχρονη με την ανικανότητά του διακοπή του 
συμβολαίου του εξ υπαιτιότητος του καλαθοσφαιριστή. 

2. Τόσον ο καλαθοσφαιριστής όσον και η ΚΑΕ ή το ΤΑΚ 
δύνανται να ζητήσουν επανεξέταση του αθλητή από τρι¬ 
μελή Επιτροπή Ιατρών Δημοσίου Νοσοκομειακού ή Ιδιω¬ 
τικού Νοσηλευτικού Ιδρύματος επιλεγομένου κατά την 
άνω διαδικασία. Σε περίπτωση αρνήσεως του αθλητή να 
επιλέξει νοσοκομείο ή νοσηλευτικό ίδρυμα ή να υποβλη¬ 
θεί εκ νέου σε εξέταση, ισχύουντα ανωτέρω. 

3. Το πόρισμα της τριμελούς επιτροπής θεωρείται ορι¬ 
στικό και αμετάκλητο. 

4. Η δαπάνη της άνω επιτροπής βαρύνει τον ηττηθέντα 
διάδικο. 

ΚΕΦΑΛΑΙΟ Δ 

ΑΠΟΔΟΧΕΣ ΑΜΕΙΒΟΜΕΝΩΝ ΚΑΙ ΕΠΑΓΓΕΛΜΑΤΙΩΝ 
ΚΑΛΑΘΟΣΦΑΙΡΙΣΤΩΝ 

Άρθρο 15 

Καθορισμός Αποδοχών Αμειβομένων και 
Επαγγελματιών Καλαθοσφαιριστών 

1. Με την επιφύλαξη των διατάξεων της επομένης πα¬ 
ραγράφου οι τακτικές αποδοχές και λοιπές παροχές των 
επαγγελματιών και των αμειβομένων καλαθοσφαιριστών 
καθορίζονται, ελεύθερα με το συμβόλαιο που υπογράφε¬ 
ται μεταξύ αυτών και της αντίστοιχης ΚΑΕ ή το ΤΑΚ. 

2. Τα κατώτατα όρια των τακτικών μηνιαίων αποδοχών 

των επαγγελματιών και των αμειβομένων καλαθοσφαιρι¬ 
στών σε κάθε περίπτωση δεν επιτρέπεται να είναι κατώτε¬ 
ρα από τις εκάστοτε μηνιαίες αποδοχές του ανειδίκευτου 
εργάτη. 

3. Τυχόν έκτακτες παροχές (πριμ, αγωνιστικών στόχων, 
ατομικών ή ομαδικών) καθώς και οι ειδικότεροι όροι και 
προϋποθέσεις καταβολής τους, καθορίζονται σύμφωνα 
με τις διατάξεις του άρθρου 86παρ. 3 του Ν. 2725/1999. 

4. Δεν επιτρέπεται η χορήγηση επιπλέον εκτάκτων πα¬ 
ροχών μετά την έναρξη του πρωταθλήματος. Κατ’ εξαίρε¬ 
ση, οι πιο πάνω έκτακτες παροχές μπορεί να αναπροσαρ¬ 
μόζονται στο χρονικό διάστημα που μεσολαβεί μεταξύ της 
λήξης του πρώτου γύρου του οικείου πρωταθλήματος και 
της έναρξης του δεύτερου γύρου, ακολουθουμένης της 
διαδικασίας της παρ. 3 του άρθρου 86 του Ν. 2725/1999. 
Σε περίπτωση που, κατά παράβαση των ανωτέρω, κατα¬ 
βληθεί έκτακτη παροχή για συγκεκριμένο αγώνα, η παρο¬ 
χή αυτή θεωρείται νόμιμη μόνον εφ όσον αποδεικνύεται 
ότι προέρχεται από έσοδο της ΚΑΕ ή του ΤΑΚ νόμιμα κα- 
ταχωρημένου στα βιβλία τους. Η παράβαση της διατάξε- 
ως του προηγούμενου εδαφίου έχει συνέπεια την επιδίκα- 
ση προστίμου διπλάσιου ύψους από το ποσό που συνολι¬ 
κά καταβλήθηκε στους αθλητές ακολουθουμένης της 
διαδικασίας της παρ. 3 του παρόντος άρθρου (άρθρο 86 
παρ. 4 Ν. 2725/1999). 

5. Στους αμειβόμενους και επαγγελματίες καλαθοσφαι¬ 
ριστές παρέχεται ως δώρο Χριστουγέννων, χρηματικό 
ποσό ίσο προς τις τακτικές μηνιαίες αποδοχές τους, (μι¬ 
σθός), ως δώρο Πάσχα και ως επίδομα άδειας, χρηματικό 
ποσό ίσο προς το μισό των τακτικών μηνιαίων αποδοχών 
τους. Των άνω δώρων και επιδόματος εξαιρούνται τα χρη¬ 
ματικά ποσά που καταβάλλονται στους καλαθοσφαιρι¬ 
στές και φορολογούνται αυτοτελώς σύμφωνα με την διά¬ 
ταξη του άρθρου 14 παρ. 2 του Ν. 2238/1994, όπως αντι- 
καταστάθηκε με το άρθρο 9του Ν. 2459/1997. 

6. Σε κάθε παραστατικό στοιχείο (απόδειξη) που εκδίδει 
η ΚΑΕ ή το ΤΑΚ κατά τις πληρωμές των καλαθοσφαιρι- 
στώντους, πρέπει να αναγράφεται η ακριβής αιτία για την 
οποία γίνεται η πληρωμή. 

7. Πάσης φύσεως δαπάνες για τη μετακίνηση, διαμονή 
και διατροφή των επαγγελματιών και αμειβομένων καλα¬ 
θοσφαιριστών κατά τους αγώνες (επίσημους ή φιλικούς) 
της ΚΑΕ ή του ΤΑΚ βαρύνουν αποκλειστικά αυτά και δεν 
μπορούν να συμψηφιστούν στις συμβατικές τους υπο¬ 
χρεώσεις. 

8. Οι καλαθοσφαιριστές δεν δικαιούνται πρόσθετης 
αμοιβής για τις εκτός έδρας μετακινήσεις και διανυκτε- 
ρεύσειςτους. 

Άρθρο 16 

Χρηματικά ποσά μετεγγραφών - τρόπος καταβολής τους 

1. Τα χρηματικά ποσά (πριμς μετεγγραφής, ανανεώσε- 
ως ή υπογραφής) που συμφωνούνται μεταξύ ΤΑΚ ή ΚΑΕ 
και αμειβομένων ή επαγγελματιών καλαθοσφαιριστών 
υπέρ του καλαθοσφαιριστή, κατά την υπογραφή των συμ¬ 
βολαίων συνεργασίας (αρχικών ή ύστερα από ανανέωση 
ή μετεγγραφή), καταβάλλονται κατά την ειδικότερη συμ¬ 
φωνία των μερών και σε περίπτωση έλλειψής της για όσο 
χρόνο διαρκεί το συμβόλαιο, ως εξής: το ένα τρίτο (1/3) 
αμέσως με την υπογραφή του συμβολαίου, τα δε υπόλοι¬ 
πα (2/3) σε ισόποσες ετήσιες δόσεις, την 30 Μαρτίου κά¬ 
θε έτους (παρ. 5 άρθρο 86 ν. 2725/1999). 

2. Τα συμβαλλόμενα μέρη μπορούν να συμφωνήσουν 
καταβολή των χρηματικών ποσών της προηγούμενης πα¬ 
ραγράφου σε περισσότερες των οριζομένων από την πα¬ 
ράγραφο αυτή δόσεις ακόμη και σε μηνιαία βάση. 


Άρθρο 17 

Παρακράτηση αποδοχών 

1. Οι ΚΑΕ και τα ΤΑΚ, κατά την εξόφληση των πάσης φύ¬ 
σεως μηνιαίων αποδοχών (μισθοί, πριμ μεταγραφών) των 
καλαθοσφαιριστών τους παρακρατούν ή συμψηφίζουν 
τις κατά την διάρκεια του μήνα τυχόν ανταπαιτήσεις τους 
κατ αυτών λόγω τελεσίδικης επιβολής χρηματικών ποινών 
(προστίμων). 

2. Επίσης οι ΚΑΕ και τα ΤΑΚ από τις συμφωνημένες τα¬ 
κτικές αποδοχές των καλαθοσφαιριστών και ανάλογα με 
το είδος προβαίνουν στις νόμιμες υπέρ του Δημοσίου, 
ΙΚΑ, και τρίτων κρατήσεις. 

Άρθρο 18 

Διακοπή και εβδομαδιαία ανάπαυση 
των Καλαθοσφαιριστών 

1. Ο αμειβόμενος ή επαγγελματίας καλαθοσφαιριστής 
δικαιούται ετήσια άδεια τεσσάρων (4) εβδομάδων, σε 
χρόνο που καθορίζεται από την ΚΑΕ ή το ΤΑΚ ανάλογα με 
τις αγωνιστικές υποχρεώσεις σύμφωνα και μετά οριζόμε¬ 
να του τελευταίου εδαφίου της παρ. 2δτου άρθρου 3 του 
παρόντος Κανονισμού. Κατά το χρόνο της άδειας κατα¬ 
βάλλονται στον καλαθοσφαιριστή οι πάσης φύσεως τα¬ 
κτικές αποδοχές του, καθώς και το επίδομα άδειας. 

2. Η κατά την προηγούμενη παράγραφο άδεια είναι συ¬ 
νεχής. Σε περίπτωση κατά την οποία η ΚΑΕ ή το ΤΑΚ του 
σωματείου ήθελε ανακαλέσει, ενώ διαρκεί η άδεια, τον κα¬ 
λαθοσφαιριστή στην έδρα του, έχειτην υποχρέωση να κα¬ 
ταβάλλει σ’ αυτόν τις δαπάνες της μετακίνησής του αυ¬ 
τής, και να του χορηγήσει αριθμό ημερών άδειας, ίσο 
προς το χρόνο της διακοπής. 

3. Η ΚΑΕ ή το ΤΑΚ οφείλουν να χορηγούν στους καλα¬ 
θοσφαιριστές τους εβδομαδιαία ανάπαυση 24 συνεχών 
ωρών, σε χρόνο που οι αγωνιστικές υποχρεώσεις της 
ομάδας το επιτρέπουν. 

Άρθρο 19 

Επίλυση Οικονομικών Διαφορών 

1. Οι οικονομικές διαφορές που προκύπτουν μεταξύ 
των ΚΑΕ ή των ΤΑΚ και των καλαθοσφαιριστών επιλύονται 
από τις οικείες Επιτροπές Επίλυσης Οικονομικών Διαφο¬ 
ρών, σύμφωνα με τις διατάξεις που τις διέπουν. 

2. Οι ΚΑΕ και τα ΤΑΚ υποχρεούνται πριν την έναρξη της 
αγωνιστικής περιόδου να έχουν εξοφλήσει όλες τις τυχόν 
ληξιπρόθεσμες και απαιτητές οφειλές τους, για τις οποί¬ 
ες δεν υπάρχει εκκρεμής ένδικη διαφορά, προς τους Κα¬ 
λαθοσφαιριστές σύμφωνα με τις παρ. 2 και 4 του άρθρου 
78του Ν. 2725/1999. 

3. Οι αποφάσεις των πρωτοβάθμιων επιτροπών επίλυ¬ 
σης οικονομικών διαφορών δεν είναι προσωρινά εκτελε¬ 
στές, η έφεση δε κατ’αυτών ασκείται ενώπιον των οικείων 
δευτεροβάθμιων επιτροπών μέσα σε προθεσμία δέκα (10) 
ημερών από την κοινοποίηση της σχετικής απόφασης. 

4. Οι αποφάσεις των παραπάνω επιτροπών εκδίδονται 
μέσα σε προθεσμία 20 ημερών από την συζήτηση της 
υπόθεσης, (άρθρο 95 παρ. 6του Ν. 2725/1999). 

5. Επιτρέπονται προσφυγές στα πολιτικά δικαστήρια, 
όσον αφορά οικονομικές διαφορές μεταξύ επαγγελμα- 
τιών καλαθοσφαιριστών ή καλαθοσφαιριστών με αμοιβή 
και Κ.Α.Ε. ή σωματείων που διατηρούν Τ.Α.Κ, μόνο μετά 
την περαίωση των διαδικασιών ενώπιον των παραπάνω 
επιτροπών. Αγωγή που ασκείται ενώπιοντωνπολιτικών δι¬ 
καστηρίων πριν από την εξάντληση της παραπάνω διαδι¬ 
κασίας απορρίπτεται ως απαράδεκτη. (Άρθρο 95 παρ. 9 
Ν.2725/1999). 

Άρθρο 20 

Καθήκοντα και υποχρεώσεις αθλητών 

Οι αμειβόμενοι και επαγγελματίες καλαθοσφαιριστές 
έχουν υποχρέωση: 

α) Να τηρούν, τις τεχνικού, αθλητικού και πειθαρχικού 
χαρακτήρα αποφάσεις και διατάξεις που κοινοποιούνται 
σ αυτούς από την ΚΑΕ ή το ΤΑΚ 
β) Να μην ασκούν άλλη αθλητική δραστηριότητα χωρίς 
ειδική γι αυτό άδεια της ΚΑΕ ή του ΤΑΚ 
γ) Να συμμετέχουν εκτός των περιπτώσεων ασθένειας 
ή ατυχημάτων πιστοποιουμένων από τον γιατρό της ΚΑΕ 
ή του ΤΑΚ σε όλες τις προπονήσεις στις ώρες και σε τό¬ 
πους οριζόμενους από την ΚΑΕ ή το ΤΑΚ, καθώς και σε 
όλους τους αγώνες (επίσημους ή φιλικούς) της ΚΑΕ ή του 
ΤΑΚ, ανεξάρτητα με τον τόπο τέλεσης αυτών (εσωτερικό 
ή εξωτερικό). 

δ) Να χρησιμοποιούν τα από την ΚΑΕ ή το ΤΑΚ καθορι¬ 
ζόμενα μέσα μεταφοράς 

ε) Να ορίζουν, σε περίπτωση που η επιλογή του τόπου 
της κατοικίας τους επαφίεται από την ΚΑΕ ή το ΤΑΚ στην 
διακριτική ευχέρεια του καλαθοσφαιριστή, την ακριβή δι¬ 
εύθυνσή τους. 

στ) Οι καλαθοσφαιριστές του ΤΑΚή της Κ.Α.Ε, εκλέγουν 
το πρώτο δεκαήμερο του Σεπτεμβρίου κάθε χρόνου τρεις 
(3) υποψηφίους μεταξύ των συμπαικτών τους για την αρ¬ 
χηγία της ομάδας. Το ΤΑΚή η ΚΑΕ έχει υποχρέωση να ορί¬ 
ζει έναν από αυτούς σαν αρχηγό της ομάδας και τους άλ¬ 
λους δύο αναπληρωτές του. 

Άρθρο 21 
Κυρώσεις 

1. Καλαθοσφαιριστής, ο οποίος παραβαίνει τα απέναντι 
στην ΚΑΕ ή το ΤΑΚ καθήκοντά του, τιμωρείται ανάλογα με 
τη βαρύτητα της παράβασης, και μετά από προηγούμενη 
κλήση σε απολογία με μία από τις ακόλουθες ποινές: 

α) Επίπληξη 
β) Πρόστιμο 

γ) Διακοπή του συμβολαίου 
δ) Λύση του συμβολαίου 

ε) Οριστική διαγραφή από το Μητρώο Αμειβομένων Κα¬ 
λαθοσφαιριστών. 

2. Οι ποινές της επίπληξης και του προστίμου επιβάλ¬ 
λονται από το διοικητικό συμβούλιο της ΚΑΕ ή του ΤΑΚ ή 
από το εντεταλμένο απ’ αυτό όργανό τους και ανακοινώ¬ 
νονται στον ενδιαφερόμενο καλαθοσφαιριστή μέσα σε 10 
ημέρες από τη λήψη της σχετικής απόφασης. 

3. Το κατά την προηγούμενη παράγραφο εκάστοτε επι¬ 
βαλλόμενο πρόστιμο δεν μπορεί να είναι ανώτερο του 
25% των τακτικών αποδοχών του καλαθοσφαιριστή. Πρό¬ 
στιμα ανώτερου ποσού επιβάλλονται, μετά από πρόταση 
του ΤΑΚ ή της ΚΑΕ, από την Επιτροπή Επίλυσης Οικονο¬ 
μικών Διαφορών, δεν μπορεί, όμως, να υπερβαίνουν το 
50% των τακτικών αποδοχώντου καλαθοσφαιριστή. 

4. Οι ποινές διακοπής και λύσης του συμβολαίου επι¬ 
βάλλονται σύμφωνα μετά οριζόμενα στα άρθρα 7 έως και 
14του κεφαλαίου Γ του παρόντος κανονισμού. 

5. Η ποινή της οριστικής διαγραφής από το Μητρώα 
Αμειβομένων και Επαγγελματιών Καλαθοσφαιριστών επι¬ 
βάλλεται σύμφωνα μετά οριζόμενα στο άρθρο 23του πα¬ 
ρόντος Κανονισμού. 

6. Κατά των αποφάσεων της παρ. 2 του παρόντος άρ¬ 
θρου επιτρέπεται προσφυγή του καλαθοσφαιριστή ενώ- 
πιοντης αρμόδιας Επιτροπής Επίλυσης Οικονομικών Δια¬ 
φορών, η οποία ασκείται εντός 10 ημερών από την κοινο¬ 
ποίηση σ’ αυτόν της σχετικής απόφασης. 


7. Κατά των αποφάσεωντης Επιτροπής Επίλυσης Οικονο¬ 
μικών Διαφορών που εκδίδονται σε πρώτο βαθμό σε εφαρ¬ 
μογή του παρόντος άρθρου επιτρέπεται προσφυγή ενώπιον 
της Δευτεροβάθμιας Επιτροπής Οικονομικών διαφορών μέ¬ 
σα σε δέκα (10) ημέρες από την κοινοποίηση της απόφασης, 
σύμφωνα με τις ειδικές διατάξεις που τη διέπουν. 

Άρθρο 22 

Μείωση αποδοχών των Καλαθοσφαιριστών 

1. Σε περίπτωση αποκλεισμού του καλαθοσφαιριστή 
από τους αγώνες, που έχει επιβληθεί από τις αρμόδιες 
αθλητικές αρχές, σύμφωνα με τις κείμενες διατάξεις, η 
ΚΑΕ ή το ΤΑΚ δικαιούται να παρακρατεί το σύνολο των 
αποδοχών που αναλογεί στο χρόνο διάρκειας του απο¬ 
κλεισμού από τους αγώνες. 

2. Η ΚΑΕ ή το ΤΑΚ οφείλει να γνωστοποιήσει στον εν¬ 
διαφερόμενο καλαθοσφαιριστή την απόφασή του, μέσα 
σε δέκα (10) ημέρες από τη λήψη της. 

3. Κατά της απόφασης αυτής, επιτρέπεται προσφυγή 
ενώπιον της Επιτροπής Επιλύσεως Οικονομικών Διαφο¬ 
ρών μέσα σε δέκα (10) ημέρες απάτην κοινοποίησή της. 

Άρθρο 23 

Οριστική διαγραφή από το Μητρώο 
Αμειβομένων Καλαθοσφαιριστών 

1. Η ποινή της οριστικής διαγραφής του καλαθοσφαιρι¬ 
στή επιβάλλεται στις παρακάτω περιπτώσεις: 

α) Για παράβαση καθηκόντων προς την ΚΑΕ ή το ΤΑΚ, 
χαρακτηριζόμενη από τη φύση του παραπτώματος, σαν 
ιδιαίτερα σοβαρό που δεν αρμόζει στις οφειλόμενες υπο¬ 
χρεώσεις ως αμειβόμενου ή επαγγελματία καλαθοσφαι¬ 
ριστή ή συνιστούν δυσφήμιση του αθλήματος της καλα¬ 
θοσφαίρισης. 

β) Γ ια παράβαση των άρθρων 33 παρ. 6 και 132 του ν. 
2725/99. 

2. Η κατά την προηγούμενη παράγραφο ποινή, επιβάλ¬ 
λεται από το Μ.Δ.Ο. του ΕΣΑΚΕ κατά τις ισχύουσες δια¬ 
τάξεις, είτε αυτεπάγγελτα είτε ύστερα από πρόταση του 
Δ.Σ. του ΕΣΑΚΕ ή της ΚΑΕ ή του ΤΑΚ. 

ΚΕΦΑΛΑΙΟ ΣΤ’ 

ΥΠΟΧΡΕΩΣΕΙΣ ΚΑΛΑΘΟΣΦΑΙΡΙΣΤΩΝ ΚΑΙ ΚΑΕ Η 
ΤΑΚ ΕΝΑΝΤΙ ΕΘΝΙΚΩΝ ΟΜΑΔΩΝ 

Άρθρο 24 

Συμμετοχή καλαθοσφαιριστών στις εθνικές ομάδες - 

Κυρώσεις 

1. Οι ΚΑΕ ή τα ΤΑΚ έχουν υποχρέωση να θέτουν στη διά¬ 
θεση της ΕΟΚ τους καλαθοσφαιριστές τους για τη συμ¬ 
μετοχή τους στους κάθε είδους αγώνες και προπονήσεις 
των εθνικών ομάδων. Σε περίπτωση άρνησης η υπαίτια 
ΚΑΕ ή το ΤΑΚ τιμωρείται με αποκλεισμό από τους αγώνες 
Πρωταθλήματος και Κυπέλλου για χρονικό διάστημα 
τριών (3) τουλάχιστον αγωνιστικών ημερών. 

2. Καλαθοσφαιριστές που αδικαιολόγητα αρνούνται 
προσφορά των υπηρεσιών τους προς την Εθνική Ομάδα 
τιμωρούνται με απόφαση του διοικητικού συμβουλίου της 
ΕΟΚ με τις ποινές που προβλέπονται από τις διατάξεις 
του Κανονισμού Εθνικών Ομάδων της ΕΟΚ. (παρ. 5 άρ¬ 
θρου 33του Ν.2725/1999). 

3. Καλαθοσφαιριστής ο οποίος αποκλείσθηκε από την 
Εθνική Ομάδα λόγω τραυματισμού του ή ασθένειας δεν 
μπορεί να μετέχει σε αγώνα της ΚΑΕ ή του ΤΑΚ που ανή¬ 
κει πριν περάσουν οκτώ (8) ημέρες από τον αγώνα της 
Εθνικής Ομάδας, στον οποίο δεν μετείχε εξ αιτίας του πα¬ 
ραπάνω λόγου. Η τυχόν συμμετοχή αυτού, σε αγώνα της 

ΚΑΕ ή του ΤΑΚ, συνιστά αντικανονική συμμετοχή του. 
Εξαιρούνται οι καλαθοσφαιριστές οι οποίοι δεν αγωνί- 
σθηκαν με την ΚΑΕ ή το ΤΑΚ, λόγω τραυματισμού ή ασθέ¬ 
νειας σε αγώνα πρωταθλήματος ή κυπέλλου αμέσως 
προηγουμένου του αγώνα της Εθνικής Ομάδας. 

Άρθρο 25 

Κάλυψη αμειβομένων ή επαγγελματιών καλαθοσφαιρι¬ 
στών σε περίπτωση τραυματισμού σε αγώνες και προπο¬ 
νήσεις Εθνικών ομάδων. 

Σε περίπτωση τραυματισμού αμειβομένου ή επαγγελμα- 
τία καλαθοσφαιριστή σε αγώνες ή προπονήσεις της Εθνι¬ 
κής Ομάδας και παραπέρα συνδρομήςτωνπροϋποθέσεων 
διακοπής της ισχύος του συμβολαίου, οι οφειλόμενες στον 
καλαθοσφαιριστή από το συμβόλαιο τακτικές παροχές κα¬ 
ταβάλλονται κατά το διάστημα της από το λόγο αυτό δια¬ 
κοπής εξ ολοκλήρου από την ΕΟΚ. Στην περίπτωση αυτή η 
ΕΟΚ υποχρεούται στην καταβολή και των τυχόν εκτάκτων 
παροχών τις οποίες θα απολάμβανε κατά το ανωτέρω χρο¬ 
νικό διάστημα ο καλαθοσφαιριστής αγωνιζόμενος στους 
αγώνες της ΚΑΕ ή του ΤΑΚ στο οποίο ανήκει. 

ΚΕΦΑΛΑΙΟ Ζ’ 

ΛΟΙΠΕΣ ΔΙΑΤΑΞΕΙΣ 

Άρθρο 26 

Διοργάνωση αγώνων επιδείξεως 

1. Κάθε αγωνιστική περίοδο σε ημερομηνία που καθο¬ 
ρίζεται από τους Ε.Σ.Α.Κ.Ε και Π.Σ.Α.Κλαμβανομένων υπ’ 
όψιν τόσον των αγωνιστικών υποχρεώσεων των ομάδων 
όσον και της Εθνικής ομάδος διεξάγεται αγώνας επίδει¬ 
ξης στον οποίο συμμετέχουν επίλεκτοι αθλητές (ΑΙΙ δίαΐ" 
όαπίθ). 

2. Η ευθύνη της διοργάνωσης του άνω αγώνα ανήκει 
από κοινού σε Ε.Σ.Α.Κ.Ε και Π.Σ.Α.Κ στους οποίους και κα- 
τανέμονται εξ ημισείας τα έσοδα που προέρχονται από 
αυτή. 

Άρθρο 27 

Υποχρέωση προσφοράς των αθλητικών υπηρεσιών - 
Καταγγελία κανονισμού 

1. Οι διατάξεις του παρόντος κανονισμού μπορεί να κα¬ 
ταγγέλλονται από τα ενδιαφερόμενο μέρη μετά τη συ¬ 
μπλήρωση τριετίας από την έναρξη εφαρμογής τους. Η 
καταγγελία γίνεται τρεις (3) μήνες πριν από τη συμπλή¬ 
ρωση τριετίας. 

2. Μέσα σε δύο (2) μήνες από την καταγγελία οποιου- 
δήποτε συμβαλλομένου, τα ενδιαφερόμενο μέρη οφεί¬ 
λουν να υποβάλλουν τις προτάσεις τους για την κατάρτι¬ 
ση νέου κανονισμού. Αν παρέλθει η προθεσμία αυτή χω¬ 
ρίς να έχουν υποβληθεί προτάσεις από όλα τα 
ενδιαφερόμενο μέρη, τότε τον κανονισμό καταρτίζει ο αρ¬ 
μόδιος για τον αθλητισμό Υπουργός. 

Άρθρο 28 
Έναρξη ισχύος 

Ο παρών κανονισμός αποτελεί συλλογική σύμβαση ερ¬ 
γασίας μεταξύ ΕΟΚ, ΕΣΑΚΕ και ΠΣΑΚ, η δε ισχύς του αρ¬ 
χίζει την επομένη ημέρα της λήξης της αγωνιστικής πε¬ 
ριόδου 2000-2001. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 13 Ιουνίου 2001 

Ο ΥΦΥΠΟΥΡΓΟΣ 

ΓΕΩΡΓΙΟΣ ΦΛΩΡΙΔΗΣ 


Αριθ.5728 (6) 

Σύσταση Νομικού Προσώπου Δημοσίου Δικαίου με την 
επωνυμία «Δημοτικό Γυμναστήριο Καλαβρύτων». 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΔΥΤΙΚΗΣ ΕΛΛΑΔΟΣ 

Έχοντας υπόψη: 

1. -Τις διατάξεις των άρθρων 14 του Ν. 2880/2001, 198, 
199,200,201 και203του Π.Δ. 410/95 καιθτου Ν. 2503/97. 

2. - Το γεγονός ότι στην Διοικητική Περιφέρεια του Δή¬ 
μου Καλαβρύτων λειτουργεί το Εθνικό Γ υμναστήριο Κα¬ 
λαβρύτων. 

3. -Την αριθμ. 96/2001 απόφαση του Δημοτικού Συμ¬ 
βουλίου του Δήμου Καλαβρύτων«περί προσαρμογήςτης 
συστατικής πράξης του πιο πάνω Αθλητικού Κέντρου, 
σύμφωνα με τις προαναφερόμενες διατάξεις», αποφασί¬ 
ζουμε: 

1.- Συστήνουμε στον Δήμο Καλαβρύτων του Ν. Αχάΐας 
Νομικό Πρόσωπο Δημοσίου Δικαίου με την επωνυμία «Δη¬ 
μοτικό Γ υμναστήριο Καλαβρύτων» με έδρα το Δήμο Κα¬ 
λαβρύτων. 

Άρθρο 2ο 
Σκοποί Ν.Π.Δ.Δ. 

Σκοπός και αποστολή του Δημοτικού Γυμναστηρίου, εί¬ 
ναι η προαγωγή, η διάδοση και η ανάπτυξη του αθλητι¬ 
σμού. Υποστήριξη του Μαζικού και Σωματειακού Αθλητι¬ 
σμού όλων των βαθμιδών και υποστήριξη ψυχαγωγικών, 
πολιτιστικών, επιστημονικών, συνεδριακών εκδηλώσεων 
διεθνούς Εθνικού Περιφερειακού, Νομαρχιακού Επιπέ¬ 
δου και Φορέων Τοπικού Χαρακτήρα καθώς και την υπο¬ 
στήριξη ατόμων με ειδικές ανάγκες. 

Άρθρο 3ο 

Διοίκηση 

Το Ν.Π.Δ.Δ. θα διοικείται από επταμελές (7) Διοικητικό 
Συμβούλιο, τα μέλη του οποίου μαζί με τους αναπληρω¬ 
τές του ορίζονται από το Δημοτικό Συμβούλιο, (άρθρο 
203 Π.Δ. 410/95). 

Το επταμελές Διοικητικό Συμβούλιο θα αποτελείται από 
τον Δήμαρχο ή άλλο μέλος αιρετό ή μη αιρετό που ορίζεται 
απ’ αυτόν ως Πρόεδρο Διοικητικού Συμβουλίου, δυο Δη¬ 
μοτικούς Συμβούλους και δημότες ή κατοίκους του Δήμου 
με ανάλογη κοινωνική ή επαγγελματική δραστηριότητα. 

Η θητεία του Διοικητικού Συμβουλίου του Νομικού Προ¬ 
σώπου ορίζεται με απόφαση του Δημοτικού Συμβουλίου 
και λήγει με την εγκατάσταση του νέου Δημοτικού Συμ¬ 
βουλίου. 

Άρθρο 4ο 

Λειτουργία και Οικονομική Διαχείριση 

Τα θέματα σχετικά με την λειτουργία και την οικονομική 
διαχείριση ρυθμίζονται με απόφαση του Δημοτικού Συμ¬ 
βουλίου που εγκρίνεται με απόφαση του Γενικού Γραμ¬ 
ματέα κατά τα οριζόμενα στην παρ. 3 του άρθρου 19βτου 
Π.Δ. 410/95 με βάση πρότυπο κανονισμό που εκδίδεται με 
κοινή απόφαση των Υπουργών Εσωτερικών Δημόσιας Δι¬ 
οίκησης & Αποκέντρωσης και Πολιτισμού ύστερα από 
γνώμη της Κ.Ε.Δ.Κ.Ε που δημοσιεύεται στην Εφημερίδα 
της Κυβερνήσεως. 

Μέχρι την σύνταξη νέων κανονισμών λειτουργίας εξα¬ 
κολουθούν να λειτουργούν τα Ν.Π.Δ.Δ. σύμφωνα με τους 
υφιστάμενους κανονισμούς. 

Άρθρο 5ο 
Πόροι - Περιουσία 

α) Ετήσια επιχορήγηση από πιστώσεις του άρθρου 25 

του Ν. 1828/1989 του πρ/σμού του Υπουργείου Εσωτερι¬ 
κών Δημόσιας Διοίκησης & Αποκέντρωσης που ενισχύο- 
νται από επιχορηγήσεις που έχουν προβλεφθεί στον προ¬ 
ϋπολογισμό της Γενικής Γραμματείας Αθλητισμού του 
Υπουργείου Πολιτισμού. 

β) Έσοδα εκμετάλλευσης της κινητής και ακινήτου περι¬ 
ουσίας του Δημοτικού Γυμναστηρίου, εκποιήσεις αυτής, 
δωρεές εισφορές και κληροδοτήματα, οικονομικές ενισχύ¬ 
σεις, ποσοστό 15% επί των εισπράξεων τελουμένων αγώ¬ 
νων καιπάσης φύσεως αθλητικών αγώνων και εκδηλώσεων. 

γ) Η κινητή και ακίνητη περιουσία που χρησιμοποιεί το 
Ν.Π. και η οποία θα απογραφεί από τα όργανα Διοίκησης. 

Άρθρο 6ο 
Εκπροσώπηση 

Το Ν.Π.Δ.Δ. εκπροσωπείται σε κάθε Δημόσια Αρχή και 
στα Δικαστήρια από τον Πρόεδρό του. 

Από τις διατάξεις αυτής της απόφασης προκαλείται δα¬ 
πάνη τόσο σε βάρος του Κρατικού προϋπολογισμού, όσο 
και του προϋπολογισμού του Δήμου, το ύψος της οποίας 
δεν δύναται να καθορισθεί επακριβώς. 

Η παρούσα απόφαση να δημοσιευθεί στην Εφημερίδα 
της Κυβερνήσεως. 

Πάτρα, 26 Απριλίου 2001 

Ο Γ ενικός Γ ραμματέας Περιφέρειας 
ΝΙΚΟΣ ΜΠΕΛΙΒΑΝΗΣ 

-Φ- 

Αριθ. 892 (7) 

Τροποποίηση του Ο.Ε.Υ. Δήμου Λευκάδας. 

Η ΓΕΝΙΚΗ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΙΟΝΙΩΝ ΝΗΣΙΩΝ 

Έχοντας υπόψη: 

1. Τις διατάξεις: α) των άρθρων 1 & 18του Ν. 2503/97. 

β) Του άρθρου 8 του Ν. 2307/95. 

2. Την αριθμ. 12321/2000 απόφασή μας «Μεταβίβαση 
αρμοδιοτήτων στο Γενικό Δ/ντή κ.λπ.» (ΦΕΚ 883/Β/ 
18.7.2000). 

3. Την αριθμ. 252/28.12.2000 απόφαση του Δημοτικού 
Συμβουλίου Λευκάδας, με την οποία τροποποιείται ο 
Ο.Ε.Υ. του Δήμου. 

4. Το αριθμ. 1/θέμα 4ο/1.3.2001 πρακτικό του Υπηρε¬ 
σιακού Συμβουλίου υπαλλήλων Ο.Τ.Α. Ν. Λευκάδας στο 
οποίο διατυπώνεται η σύμφωνη γνώμη του, για την τρο¬ 
ποποίηση του Ο.Ε.Υ. του Δήμου Λευκάδας. 

5. Τον ισχύοντα Ο.Ε.Υ. του Δήμου Λευκάδας, όπως δη¬ 
μοσιεύτηκε στο ΦΕΚ1331/Β/29.6.99, αποφασίζουμε: 

Επικυρώνουμε την αριθμ. 252/28.12.2000 απόφαση του 
Δημοτικού Συμβουλίου Λευκάδας, με την οποία τροποποι¬ 
είται ο Ο.Ε.Υ. του Δήμου και ειδικότερα το άρθρο 3 που 
αφορά την οργανική σύνθεση του προσωπικού ως ακο¬ 
λούθως: 

1. Ως προςτην κατηγορία Δευτεροβάθμιας Εκπαίδευσης. 



ΚΛΑΔΟΣ 

ΘΕΣΕΙΣ 

ΔΕ 1 

Διοικητικών 

8 

ΔΕ 2 

Εποπτών Καθαριότητας 

1 

ΔΕ 23 

Ειδικής Υπηρεσίας 

7 

ΔΕ 24 

Ηλεκτρολόγων 

3 

ΔΕ 28 

Χειριστών Μηχ/των 

4 

ΔΕ 29 

Οδηγών 

9 

ΔΕ 5 

Εργοδηγών Δομ. Έργων 

2 

ΔΕ 30 

Τεχνιτών 

5 


ΔΕ 35 Κηπουρών 2 

ΔΕ38 Χειριστών Η/Υ 8 

ΣΥΝΟΛΟ 49 


2. Ως προς την κατηγορία Υποχρεωτικής Εκπαίδευσης 


ΚΛΑΔΟΣ ΘΕΣΕΙΣ 

ΥΕ1 Κλητήρων 1 

ΥΕ16 Εργατών καθαρ. εσωτ. χώρων 2 

ΥΕ 16 Εργατών καθαριότητας 19 

ΥΕ 16 Εργατών ύδρευσης - αποχέτευσης 6 

Υ Ε 16 Εργατών κήπων 6 

ΥΕ16 Εργατών γεν. καθηκόντων 4 

ΣΥΝΟΛΟ 38 


Κατά τα υπόλοιπα ισχύει ως έχει ο Ο.Ε.Υ. του Δήμου 
Λευκάδας (ΦΕΚ 1331/Β/99). 

Με την απόφαση αυτή του Δημοτικού Συμβουλίου Λευ¬ 
κάδας προκαλείται δαπάνη σε βάρος του πρ/σμού του 
Δήμου, ποσού 85.000.000 δρχ. ετησίως περίπου. 

Η απόφαση αυτή να δημοσιευτεί στην Εφημερίδα της 
Κυβερνήσεως. 


Λευκάδα, 19 Μαρτίου 2001 

Με εντολή Γ ενικού Γ ραμματέα Περιφέρειας 
Ο Γ ενικός Διευθυντής 
Γ. ΠΕΤΣΙΟΣ 
-Φ- 

Αριθ. 1627 (8) 

Τροποποίηση του Ο.Ε.Υ. Δήμου Λευκάδας. 


Η ΓΕΝΙΚΗ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΙΩΝΙΩΝ ΝΗΣΙΩΝ 
Έχοντας υπόψη: 

1. Τις διατάξεις: α) των άρθρων 1 & 18 του Ν. 2503/97. 

β) Του άρθρου 8του Ν. 2307/95. 

2. Την αριθμ. 12321/2000 απόφασή μας «Μεταβίβαση 
αρμοδιοτήτων στο Γενικό Δ/ντή κ.λπ.» (ΦΕΚ 883/Β/ 
18.7.2000). 

3. Την αριθμ. 76/6.4.2001 απόφαση του Δημοτικού Συμ¬ 
βουλίου Λευκάδας, με την οποία τροποποιείται ο Ο.Ε.Υ. 
του Δήμου. 

4. Το αριθμ. 3/θέμα 1ο/3.5.2001 πρακτικό του Υπηρε¬ 
σιακού Συμβουλίου υπαλλήλων Ο.Τ.Α. Ν. Λευκάδας στο 
οποίο διατυπώνεται η σύμφωνη γνώμη του, για την τρο¬ 
ποποίηση του Ο.Ε.Υ. του Δήμου Λευκάδας. 

5. Τον ισχύοντα Ο.Ε.Υ. του Δήμου Λευκάδας, όπως δη¬ 
μοσιεύτηκε στο ΦΕΚ1331/Β/29.6.99, αποφασίζουμε: 

Επικυρώνουμε την αριθμ. 76/6.4.2001 απόφαση του Δη¬ 
μοτικού Συμβουλίου Λευκάδας, με την οποίατροποποιείται 
ο Ο.Ε.Υ. του Δήμου και ειδικότερα το άρθρο 3 που αφορά 
την οργανική σύνθεση του προσωπικού ως ακολούθως: 

Α) Ειδικές θέσεις: 

Μία (1) θέση μετακλητού Γ ενικού Γ ραμματέα σύμφωνα 
με τις διατάξεις του άρθρου 241 του Ν. 1188/81, όπως αυ¬ 
τές ισχύουν. 

Κατά τα υπόλοιπα ισχύει ως έχει ο Ο.Ε.Υ. του Δήμου 
Λευκάδας (ΦΕΚ 1331/Β/99). 

Με την απόφαση αυτή του Δημοτικού Συμβουλίου Λευ¬ 
κάδας δεν προκαλείται δαπάνη σε βάρος του πρ/σμού του 
Δήμου. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Λευκάδα, 29 Μάίου 2001 
Με εντολή Γ ενικού Γ ραμματέα Περιφέρειας 
Ο Γ ενικός Διευθυντής 
Γ. ΠΕΤΣΙΟΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




